05:00 / 01.03.2017 1944 pdf Ўқиш режими + -\nالاعمال صور قائمة و ارواحها وجود سر الاخلاص فيها\nКелинг! Ўнинчи ҳикмат шарҳини бошлашдан олдин, ўтган тўққизинчи ҳикматга таъаллуқли бир саволга жавоб бериб ўтайлик. Бир йигит қуйидагича савол берди:\n“Мен университетга ўқишга кирдим. Бу ерда яхшилаб ўқиб, кейин олган билимим билан исломга, мусулмонларга хизмат қилиш мақсадим бор. Аммо, мана шундай вазиятда Ислом фиқҳини мукаммал тарзда ўрганиш ва Қуръон ёдлашга имкониятим бўлмайди, лекин бақадри ҳол диний саводим бор, ибодатларни ўз вақтида бажариб бораман. Мени шу ҳолатим аввалги ҳикматдаги: “Ҳолатларнинг турли-туман бўлиб келиши туфайли амалларнинг жинси турли-хил бўлади” деган қоидага тўғри келадими ёки аввало шаръий илмларни ўрганиш менга асосий фарз амалми?”\nЖавоб шуки, ўтган дарсларда жуда кўп такрорлаб, батафсил баён қилганимиздек Аллоҳ таолонинг розилигини топиш ва У зотга яқинлашиш мақсадида қилинадиган ибодат ва солиҳ амаллар асосий фарз ибодатлар намоз, рўза, ҳаж ва бошқалар билан чекланиб қолмаган. Балки уларнинг тури жуда ҳам кўп ва Аллоҳ таоло уларни бандалари ўртасида уларга берган иқтидорига қараб тақсимлаб қўйган. Демак, Аллоҳ таоло: “Айтгин: “Албатта, менинг намозим, ибодатларим, ҳаёт ва мамотим оламларнинг Робби Аллоҳ учундир” (Анъом сураси 162-оят) деб марҳамат қилганидек, мусулмон инсоннинг ҳаёти бошидан охиригача Аллоҳ таолога ибодат қилишдан иборатдир. Савдогар дўконида савдо қиларкан, деҳқон даласида меҳнат қиларкан, табиб шифохонада касалларни даволар экан, ҳоким ўз идорасида халқ риоясини қилиб ўлтирар экан, ўқитувчи ёшлар тарбияси билан машғул бўларкан, шунингдек жамиятга манфаати бор илмни ўрганиш билан банд талаба буларнинг барчаси Аллоҳ таоло қўйиб қўйган ўз ҳолатида У зотга ибодат қилаётган бўлади. Лекин бунинг учун ҳозирда биз ўрганмоқчи бўлиб турган ҳикматда айтилганидек холис ният бўлиши шарт ва Росулуллоҳ соллаллоҳу алайҳи васалламнинг: “Албатта, Аллоҳ таоло бандаси бир иш қилганида уни пухта қилиб бажаришини яхши кўради” деган насиҳатларига амал қилиб уларнинг ҳар-бири ўз вазифасини пухта ва мукаммал бажариши керак. Саволнинг иккинчи қисмига келсак, ҳар-бир мусулмонга у оддий ишчими ёки ҳокимми, савдогарми ёки табибми, ёшми ёки қарими ваҳоказо ким бўлишидан қатъий назар асосий ибодатларга таъаллуқли бўлган илмларни ўрганиши фарзи аъйн ҳисобланади. Сизнинг ҳолатингизда Ислом фиқҳида мутахассис бўлиш талаб қилинмайди чунки у фарзи кифоя, лекин сиз кифояли даражада таҳорат, намоз, рўза, закот, ҳаж ва бошқа зарурий илмларни ўрганишингиз фарзи аъйн. Худди шу каби, сиздан ўттиз пора Қуръонни ҳаммасини ёдлашингиз ҳам талаб қилинмайди чунки у ҳам фарзи кифоя, лекин намозга кифоя қиладиган миқдорда бир неча сураларни ёдлаш ва Қуръонга қараб тажвидга мувофиқ ўқишни ҳам билишингиз фарзи аъйндир.\nМана энди, Аллоҳ таолодан ёрдам сўраб, ўнинчи ҳикматни шарҳини бошлаймиз. Ушбу ҳикмат ҳам ўзидан олдинги ҳикматнинг тўлдирувчи иловасидир.\nБиз аввалги ҳикматда Аллоҳ таолога яқинлашиш мақсадида қилинадиган амаллар фақатгина Ислом арконлари мисолидаги асосий фарз амалларга чекланиб қолмагани, балки Аллоҳ таолонинг: “Ва солиҳ амал қилинглар. Албатта, Мен нима амал қилаётганингизни билиб тургувчиман”(Муъминун сураси 51-оят) деган сўзи остига кирувчи, у амални бажарган шахсни ўзига ҳам, жамиятга ҳам манфаатли бўлган жуда кўп ва турли хил эканлигини билдик. Энди, Аллоҳ таоло ана шу турли хил кўринишдаги солиҳ амалларни мўъмин бандалари ўртасида уларнинг имкониятлари, иқтидорлари ва У зот ўзи қўйиб қўйган вазифаларга қараб тақсимлаб қўйганини билганимиздан кейин, Ибни Атоуллоҳ раҳматуллоҳи алайҳ яна бир муҳим нарсани эсимизга солиб огоҳлантиряптилар. У ҳам бўлса ана шу турли хил кўринишдаги амаллар солиҳ бўлиши ва Аллоҳ таолонинг розилигини топиш ва У зотдан савоб олишга лойиқ бўлиши учун у амални қилишга ундаган қалбдаги ният саломат бўлиши шарт эканидир. Ниятнинг саломат бўлиши эса, ҳар қандай манфаатлар ва нафснинг истакларидан соф бўлиши ва у билан фақатгина Аллоҳ таолога яқинлашишни ва У зотнинг розилигини топишни мақсад қилиш билан бўлади. Шариатда уни қисқа қилиб ихлос деб номланади. Қуръони карим оятларида ҳам Аллоҳ таоло холис ният шартлигини турли иборалар билан баён қилган. Масалан, бир ўринда “Аллоҳнинг юзини истаб” деса бошқа бир жойда “Аллоҳнинг розилигини истаб” дейди, яна бошқа оятда эса “Охиратни истаб” деган. Қуйида ана шу оятлардан баъзиларини эслаб ўтамиз:\n“Молларини Аллоҳнинг розилигини истаб, ўзларидаги ишонч билан сарфлайдиганлар” (Бақара сураси 265-оят)\n“Қилган нафақангиз фақат Аллоҳнинг юзини исташ учундир” (Бақара сураси 272-оят)\n“Ким ана шуни Аллоҳнинг розилиги истаб қилса, албатта, унга улкан ажр берурмиз” (Нисо сураси 114-оят)\n“Ким охиратни истаса ва унинг учун мўмин бўлган ҳолида керакли ҳаракатини қилса, бас, ана ўшаларнинг ҳаракатлари мақбулдир” (Исро сураси 19-оят)\n“Ким охират ҳосилини истаса, биз унга ҳосилини зиёда қилиб берурмиз. Ким дунё ҳосилини истаса, биз унга ўшандан берурмиз ва унга охиратда бирон насиба бўлмас” (Шуро сураси 20-оят)\nУшбу ҳикматнинг маъносини тўла идрок қилишимиз учун ҳамда у билан олдинги ҳикматнинг ўртасидаги дақиқ боғлиқликни англашимиз учун қуйдагича баён қилишимиз лозим:\nМусулмон банда Аллоҳ таолонинг розилигига эришишида восита ҳисобланган тоату-ибодатлар амал ва ниятдан иборат бўлиб, ҳар иккисининг ўз шарти бордир. Амалнинг солиҳ бўлиш шарти шариатга мувофиқ бўлиши, ниятнинг шарти ана шу амалда ихлос бўлиши яъни, фақат холис Аллоҳ таолонинг розилигини мақсад қилиниши лозим. Лекин амал, ташқи кўринишидан ҳар қанча мақбул ва манфаатли бўлиб кўринса ҳам, агар уни қилишга ундаган қалбдаги ният фақатгина Аллоҳ таолонинг розилигини топиш ва савобга эришиш учун бўлмаса, ундай амалнинг ҳеч қандай қиймати йўқдир. Чунки, амал билан ихлос, инсон танаси билан руҳи каби бир-бирига боғлиқ бўлиб, амалнинг руҳи ихлосдир. Шунингдек ният ҳам аксар пайтларда ўша ният қилинган ишда намоён бўлмаса унинг ҳам қиймати бўлмайди.\nМана шу айтган гапларимизни мулоҳаза қилиб кўринг. Аллоҳ таолога ихлос қилиш деб тарифланадиган соф ниятдан холий бўлган амалнинг шариат мезонида ҳар қандай ҳолатда ҳам, ҳеч қандай қиймати йўқ, деб таъкидлаганимиз умумий ҳукм бўлиб, унда ҳеч қандай истисно йўқдир.\nЛекин юқорида “Аксар пайтларда” деб қайд қилишимизнинг сабаби шундаки, баъзи пайтда мусулмон одам бирор амалга Аллоҳ таоло учун чин ихлос билан ният қилиб соф мақсад билан юзланса-ю, ўша ишни амалга ошира олмаса, ниятининг ёлғиз ўзи кифоя қилади. Масалан, бир муҳтож камбағал одамга моддий ёрдам беришни ёки ёрдамга муҳтож бир заифҳол инсонга кўмаклашишни ният қилса-ю, ана шунга ўзида имкон топа олмай қолса, ҳеч шубҳа йўқки, ана шу ниятнинг ўзи кифоя қилади. Бунга далил бўлгувчи Росулуллоҳ соллаллоҳу алайҳи васалламдан собит бўлган ҳадиси шарифлар жуда ҳам кўп.\nЛекин амал билан соф ниятнинг бундай бир-биридан ажралиб қолиши амалда бўлса, ёлғиз амалнинг ўзи кифоя қилмайди. Чунки ҳар қандай бажарилган амал ихлосдан холий бўлган нотўғри ният билан амалга ошган бўлса, бас, у Аллоҳ таолонинг мезони ва ҳукмида ботил ва беҳуда амалдир. Бу ҳақдаги Аллоҳ таолонинг: “Ва қилган амалларига келиб, уларни сочилган тўзон каби қилиб юборурмиз” (Фурқон сураси 23-оят) деган қарори қайтарилмас қатъий ҳукмдир.\nАгар сиз ушбу ҳақиқатни аниқлаб олган бўлсангиз, келинг! Ушбу ҳикматни балки қоидани воқеъликдаги мисолларга солиштириб кўрамиз:\nБир киши жуда кўп миқдордаги қарзга ботиб қолди. Ўша олган қарзини тўлаш вақти етиб келганида, қарз берган кишилардан бирини узоқдан у томонга келаётганини кўриб қолди. Қарздор шу пайт шошиб яқинидаги масжидга кирди-да, узундан узун нафл намоз ўқишни бошлади. Ҳеч шубҳа йўқки, бу киши ўқиган нафл намози билан Аллоҳ таолога яқинлаштирадиган амални бажаряпман деб ўйлаши мумкин эмас. Албатта, Аллоҳ таоло ҳам бу намозига тоат-ибодат деб, баҳо бермайди. Чунки у кишининг нияти Аллоҳ таолога яқинлашиш эмас, балки унинг мақсади қарзни сўраб қолишидан хавфсираб қочиш эди холос.\nИккинчи мисол: Бир заводда хизмат қиладиган ишчи. Пешин намозига азон айтилган фурсатни ғанимат билади-да, пешин намозига боришни ҳужжат қилиб, ишини ташлаб кетади. Аввало намозга таҳоратни узоқ вақт қилади, сўнг намозни ҳам хоҳлаганча узун ўқиб, яна қўшимча нафл намозлар ҳам ўқийди. Намоздан кейин бир соя салқин жойга ўтиб, яхшилаб суяниб олиб кўпгина зикрларни қайтариб ёки тиловати Қуръон қилиб ўтиради. Маълумки, бундай кўринишдаги намоз, зикр ва тиловатлар бандани Аллоҳ таолога яқинлаштирувчи солиҳ амаллар сирасига кирмайди. Чунки бу амаллари билан у фақатгина қилиши керак бўлган ишидан узоқроқ бўлишни ва ўз роҳатини кўзлаган эди.\nБошқа бир мисол: Исломга хизмат қилувчи ва даъват ишлари билан машғул бўлувчи баъзи бир кишиларга назар солинса, улар қилаётган ҳаракатлари остида дунёвий фойда яъни бошлиқликка етишиш, мол-дунёни қўлга киритиш ёки бирор мансабни эгаллаш каби ниятлари ётади. Биров келиб, бу кишига ибодатларида камчиликка йўл қўяётгани, бомдод намозига қуёш чиқай деганда уйғониши, ўзига ҳар куни Қуръон тиловати ва зикру дуолардан вазифа қилиб олмаганини айтиб, танбеҳ берса, у бунга жавобан ўзини Аллоҳ таоло даъват ва Ислом хизмати учун масъул қилиб қўйгани, шунинг учун у киши кўп ибодат қилишга, Қуръон тиловат қилишга ҳамда зикрлар билан машғул бўлишга имконияти йўқлигини айтиб, ўзини оқламоқчи бўлади. Ҳеч шубҳа йўқки, унинг даъвоси ботилдир, чунки у юзланган амал Аллоҳ таолонинг юзи учун бўлган ихлос руҳияти билан бирга бўлмаган ишдир.\nЯна бир мисол, бир гуруҳ дўстлар биргаликда Байтуллоҳни ҳаж қилишга бориб, у ердаги хизматларни ўрталарида ўзаро бўлишиб олишди. Сўнг, улардан бири зиммасидаги овқат тайёрлаш ва идишларни ювиш ёки хонани тозалаш каби ишини бажармасдан ҳарамга қочиб бориб қутулмоқчи бўлди-да, у ерга бориб, гоҳ тавоф қилиб, гоҳ намоз ўқиб ва яна Қуръон тиловати билан машғул бўлиб, ўзаро келишилган ишлардан қочиб, ҳаммасини биродарларига ташлаб қўйди. Шак-шубҳа йўқки, у ўз нафсига танлаб олган иши Ибн Атоуллоҳ раҳматуллоҳи алайҳнинг аввалги ҳикматдаги:“Ҳолатларнинг турли-туман бўлиб келиши туфайли амалларнинг жинси турли-хил бўлади” деган қоидага кирмайди.\nБу киши биродарларига қараганда фиқҳда билимдонлиги, илми юқори савиядалиги ва арзигулик диндорлиги туфайли ўзини биродарларидан ортиқ деб билса ҳам, бу фазилати манзилдаги хизмати ўрнига ўз нафсига танлаб олган тавоф, намоз ва қироат билан машғул бўлишга ҳақли қилиб қўя олмайди.\nШунингдек, баъзи бадавлат кишилар жуда катта миқдорда маблағ сарфлаб, қайта-қайта нафл ҳаж ва умрага боришга ошиқишади. Лекин ана шу амалларида ихлоснинг йўқлиги яққол билиниб қолади. Чунки ҳаж ва умра орқали топиладиган Аллоҳ таолонинг розилиги бор бўлган, балки савоби у нафл ҳаждан ҳам бир неча баробар устун бўлган ва жамият учун жудаям зарур ва манфаатли бошқа бир солиҳ амалга даъват қилинганда оқсаб қолишади. Абу Наср Таммор раҳматуллоҳи алайҳ ривоят қилади: Бир киши ҳажга кетиш олдидан Бишрий Ҳофий раҳматуллоҳи алайҳ билан хайрлашиш учун келди ва: “Ҳажга боришни мақсад қилдим, менга нимани буюрасиз” деди. Шунда у зот: “Ҳажга бориб келиш учун қанча пул ажратдинг” деди. У: “Икки минг дирҳам” деди. Бишри Ҳофий раҳматуллоҳи алайҳ унга: “Агар сен уйингда туриб, икки минг дирҳамни инфоқ қилиб, аниқ ишонч билан Аллоҳ таолонинг розилигини топишинг мумкин бўлган, бошқа ишни айтсам қиласанми?” деди. У киши : “Ҳа, қиламан. Айтинг!” деди. У зот: “Ундай бўлса, боргин-да, уни ўн кишига тақсимлаб бер. Қарздор қарзидан қутилиб олади, камбағал ўзини ўнглаб олдади, серфарзанд одам оиласига рўзғор қилади, етимни парвариш қилувчи уни хурсанд қилади. Агар, борди-ю уни битта камбағалга беришга қалбинг кўпроқ мойил бўлса, бир одамга берсанг ҳам бўлади. Чунки, мусулмоннинг қалбига шодлик киритиш, қийналганга ёрдам бериш, унга етган зарарни кетказиш ва заиф инсонга кўмаклашиш Аллоҳнинг наздида фарз ҳаждан кейинги юзта нафл ҳаждан афзалроқдир. Ўрнингдан тургин-да, биз айтганимиздек қил, ёки бундай қила олмасанг қалбингдагини айт!” деди. Шунда у: “Эй Абу Наср, қалбимда ҳажга бориш истаги кучлироқ” деди. Бишри Ҳофий раҳматуллоҳи алайҳ унинг бу гапидан табассум қилиб, унга қарата: “Қачонки мол-дунё тижоратнинг кирликлари ва шубҳалардан тўпланган бўлса, нафс ўз ишини қилиб олиш пайида бўлади ва фақат ташқи кўринишидан чиройли амалларни қилишга ундайди. Ваҳолангки Аллоҳ таоло ўз нафсига қасам ичиб, фақатгина тақводорларнинг амалини қабул қилишини эълон қилган” дедилар.\nЯна бир мисол, кўпинча хусусий савдо дўкони бор, ёки ишлаб чиқариш корхонаси бор кишиларни ана шу тижорий ёки ишлаб чиқариш ишлари ортидан ҳаловатини йўқотиб қўядиган даражада тинимсиз шошилиб ҳаракат қилаётганини кўриб қоласиз. Ана шу сабабли, шоша-пиша бажариб қўядиган асосий фарз ибодатларни ҳисобга олмаганда, аксар диний вазифаларини ҳам эсдан чиқариб қўйишади. Қачонки, биров келиб, ҳаётидаги унитилиб кетган диний вазифа ва вожиботларини эслатса, унга жавобан: “Ахир, ўзингиз: “Ҳолатларнинг турли-туман бўлиб келиши туфайли амалларнинг жинси турли-хил бўлади” деб айтдингизку! Мана мени Аллоҳ таолонинг ўзи мана шу тижорат ишимда ўша амалларнинг жинсидан бўлган бир амал устида турғизиб қўйибдику! Мана, мен ҳам бир солиҳ амал билан бандман” дейди.\nЛекин, унинг бу гапи мақбул эмас. Унинг иши ҳам турли кўринишдаги солиҳ амаллар туридан эмас. Бундай бўлишининг сабаби, чунки у, ана шу тижорат ишларига у айнан Аллоҳ таоло уни хослаб турғизиб қўйган бўлгани учун киришмайди. У ишни Аллоҳ таолонинг розилигини истаб ҳам қилмайди. Балки нафсининг чексиз орзу-ҳавасларига етиб олиш мақсадида кўплаб Аллоҳ таолонинг буйруқ ва ҳадларини қурбон қилиб, интилиб ҳаракат қилади.\nБиз билишимиз ва эсдан чиқармаслигимиз лозим бўлган энг яхши сўз шуки, Қуръони каримда Аллоҳ таоло буюрадиган солиҳ амаллар фақатгина Исломнинг рукнлари бўлган асосий фарз ибодатлар рўйхатига чекланиб қолмаган. Балки, ёлғиз шахсдан тортиб, бутун жамиятгача манфаати етадиган барча яхшиликларни қамраб олади. Лекин, ана шу турли кўринишдаги ишларда Аллоҳ таоло Қуръонда келтирган тартибга риоя қилишимиз вожибдир. У эса, дин манфаатини барча манфаатлардан энг биринчи ўринга қўйишимиз бўлиб, ана ундан кейинги ўринда ҳаёт манфаати, ақл, насл ва мол манфаатлари туради. Мана шу хизматларнинг барчаси Аллоҳ таоло буюрган ва савоб берадиган солиҳ амаллар маъносига энг биринчи бўлиб киради. Демак улар мусулмоннинг Аллоҳ таолога бўлган қуллик маъносини намоён қилувчи ибодатлардир.\nАммо, ана шу амаллар ибодат бўлмай қолиши, унинг соҳиби ҳам Аллоҳ таоло учун бўлган қуллик вазифасини ихтиёрий тарзда бажарувчи банда бўлмай қолишидаги муаммо ана шу амалларнинг муқаддас мақсаддан ажралиб қолишидир.\nМуаммо, ана шу тижорат, зироат, табобат, синоат ва бошқа касб ҳунарларни қилишга ундаган қалбдаги ҳис-туйғулари у ишлари билан Аллоҳ таолога яқин бўлишга эмас, балки нафсининг орзу-ҳавасларига тезроқ етиб олишга ва дунё ҳаётини зийнатига берилишга ундаганлигидир. Шунинг учун ҳам келажак авлодни тарбиялаб, миллат ҳақида кўпроқ қайғуриши керак бўлган баъзи мутахассислар ўз ишини ташлаб бозорларда дунё кетидан қувиб юрибди. Доктор ёки табибнинг олдига касал келиб қолса, уни ҳам касални тузалишидан кўра, кўпроқ қандай қилиб бўлса ҳам касални ўзига ишонтириб пулини олиш ёки дорисини ўтказиш қизиқтиради холос. Шунинг учун ундайлар оғир аҳволдаги ўлим соя солиб турган касални кўрганда ҳам, агар пули бўлмаса беписанд ўтиб кетаверади. Бу мисолларни бошқа касб эгалари ҳақида ҳам келтириш мумкин. Мана шундай бўла туриб ҳам улар ўзларини ибодат қилаётган деб, ҳисоблашлари мумкинми? Ахир ихлоснинг маъноси ана шундай пайтларда Аллоҳ таолонинг кўриб, билиб турганлигини ҳис қилиш эмасми?\nЭр киши кечки пайт аёли ва фарзандлари билан бирга суҳбатлашиб ўтириб, уларнинг қалбидаги Аллоҳ ва Росулига бўлган муҳаббатларини кучайтириши ва уларнинг қалбига шодлик улашиб Аллоҳ таолога яқинлигини зиёда қилиши унинг вазифасидир. Муаммо шундаки у бунинг ўрнига, ўша пайтда улар билан турли чалғитувчи, беҳуда, молояъни ва ҳаром ишларга тўла жойларда вақт ўтказиб, ўзини мен оталик вазифамни бажаряпман деб ўйлашидир. Ҳолбуки, Аллоҳ таоло: “Эй, иймoн келтирганлар! Ўзингизни вa aҳли оилaнгизни ёқилғиси oдaмлару тошдан бўлган ўтдан сақланг” (Таҳрим сураси 6-оят) деган.\nАна шундай муаммолардан яна бири шуки, дин ҳақида шижоат билан баланд парвоз гаплар гапирилади ва Исломни улуғлаш ҳақида бир-биридан ажойиб мақола ва баҳслар ёзилади. Ислом конференсияларини ўтказиш учун жуда кўплаб маблағлар сарфланади-ю, сўнгра, Исломни дунёвий мақсадлар ва бир-бирлари билан рақобатлашадиган орзу-ҳавасларига восита қилиб олганлари ва турли хил молиявий мукофот ва имтёзларга эга бўлиш ва ҳар-хил мансабларга чиқиб олиш учун нарвон қилиб олганлари очиқ ойдин маълум бўлиб қолади.\nГапни қисқа қилиб айтганда, муаммо, бугунги кунимиздаги турли хил кўринишдаги Исломий ҳаракат майдонидаги хизматлар бошқа турли хил сабаби тирикчилик қилинадиган касбларнинг бирига айланиб қолганидир. Агар қалблар соф бўлиб, ниятлар турли хил кирликлардан халос бўлса ва ҳар-хил кўринишдаги ва даражадаги хизмат қилувчиларнинг қалбларини Аллоҳ таолонинг розилиги учун бўлган ихлос эгаллаб олса, албатта, бугун ҳам барча мусулмонлар бир ёқадан бош чиқариб, бирдамлик билан ишларини ўз қўлларига олганларини кўрасиз ва албатта, уларнинг куч-қудратлари ва ҳайбатларидан душманларнинг қалби қўрқувга тўлганини кўрасиз.\nҚачонки, Исломий ҳаракат ва хизматлар ўзининг турли хил кўриниши билан молу дунёни кўпайтириб бой бўлишга хизмат қилувчи касб, тиркчилик манбаъи бўлиб қолган бўлса, бошқа дунёвий касб-ҳунарлардан нимани кутиш мумкин? Қандай қилиб анави дунёвий касб эгалари ўз ишларини бажариш орқали Аллоҳ таолонинг розилигини истаб қилинадиган солиҳ амаллар даражасига чиқиб олсинлар?!\nЛекин шу ўринда бир нарсани эслатиб, таькидлаб ўтишимиз лозимки, мусулмонлар орасида Аллоҳга берган аҳдида собит, содиқ ва мухлис бандалар ҳали ҳам бор. Уларга хилоф қилганлар уларга зарар еткиза олмас. Ана шундайларни ҳар-бир диёрда, шаҳар ва қишлоқларда кўришингиз мумкин. Ҳамиша рост сўзлагувчи Росулуллоҳ соллаллоҳу алайҳи васалламнинг: “Умматимдан бўлган бир тоифа ғолиб бўлган ҳолларида ҳақда бўладилар. Аллоҳ азза ва жалланинг амри (қиёмат) келгунча уларга хилоф қилганлар зарар етказа олмайдилар” деган сўзлари ҳақ ростдир.\nЭй, Аллоҳим бизларни иймонида, аҳдида содиқ ва ҳақда собит бандаларингдан қилгин. Барча хатти-ҳаракатларимиз ўзингнинг розилигингга мувофиқ чин ихлос билан бўлишини насиб қилгин! Омин.\nМасъул муҳаррир Муҳаммад Аюб Усмон\n05:00 / 01.03.2017 1928\n05:00 / 01.03.2017 2401\n1417 17:58 / 21.09.2019\nучинчи мақолаТасаввуфни шариатдан ажратиш, инсон терисини баданидан шилиб олишга ўхшаган нарсадир. Чунки шариатсиз тасаввуф ғояларига эришиш мумкин эмасдир. давоми...\n1793 08:35 / 13.11.2018\n6562 19:03 / 30.11.2019\nЭркакми, хотинми, қатьи назар ҳар бир мусулмонга тавба қилиш вожибдир. Аллоҳ буюради Эй, мўминлар, холис тавба қилиб, Аллоҳга қайтинглар. Шоядки Парвардигорингиз давоми...\n2288 16:49 / 26.10.2018


Аввал хабар берганимиздек, 23 январь куни жойларда амалга оширилаётган диний-маърифий ислоҳотлар ва мўмин-мусулмонлар ҳаёти билан яқиндан танишиш мақсадида, Ўзбекистон мусулмонлари идораси раиси, муфтий Усмонхон Алимов ҳазратлари ва Дин ишлари бўйича қўмита раиси Абдуғофур Аҳмедов Самарқанд вилоятида бўлиб турибдилар. Меҳмонларга Самарқанд вилояти бош имом-хатиби ўринбосари Хайрулло домла Саттаров, Диний идора Иш бошқарувчиси Рустам Жамилов ҳамроҳлик қилмоқда. Ташриф аввалида Имом Бухорий мажмуасини зиёрат қилиб, у ерда буюк муҳаддиснинг “Саҳиҳул Бухорий” асарининг хатми якунланиб, Қуръони карим оятлари тиловатидан сўнг эзгу дуолар қилинди.\nШундан сўнг муҳтарам меҳмонлар Ҳадис илми олий мактаби ўқитувчи ва талабалари билан самимий учрашув ўтказдилар. Очиқлик ва самимийликда бўлиб ўтган учрашув давомида Дин ишлари бўйича қўмита раиси Абдуғофур Аҳмедов юртимизда диний-маърифий соҳанинг ривожлантириш бўйича Давлатимиз Раҳбари томонидан амалга оширилаётган ишлар ва мазкур ислоҳотларнинг замирида Ислом цивилизацияси маркази бўлган диёримизнинг мавқеъини янада ошириш зарур эканини алоҳида таъкидладилар.\nМулоқот якунида муфтий ҳазратлари муҳтарам Президентимиз томонларидан билдирилган ишонч ва шарт-шароитлар ўзининг натижасини бераётганини таъкидлаб, Ислом дини ва ҳадис илми ривожига беқиёс ҳисса қўшган буюк аждоддаримизнинг бой илмий меросини чуқур ўргатиш ҳамда динимиз асослари, ҳадис илмларини мукаммал ўзлаштирган кадрлар тайёрлаш мақсадида муҳим тавсияларини бердилар.\nСамарқанд вилояти ташрифи давом этмоқда.\nҲадис илми мактаби Матбуот хизмати\nБугун, 23 январь куни Ўзбекистон мусулмонлари идораси раиси, муфтий Усмонхон Алимов ҳазратлари Самарқанд вилоятига ташрифлари давомида Имом Бухорий зиёратгоҳида индонезиялик инсонларнинг илтимосига биноан адо этилган “Саҳиҳул Бухорий” китобининг хатмонасида иштирок этдилар. Маросимда Дин ишлари бўйича қўмита раиси Абдуғофур Аҳмедов, Самарқанд вилояти бош имом-хатиби ўринбосари Хайрулло домла Саттаров, Диний идора Иш бошқарувчиси Рустам Жамилов ва Имом Бухорий халқаро илмий-тадқиқот маркази директори Шовосил Зиёдов иштирок этди.\nХатми Бухорий хатмонасини муфтий ҳазратлари бошчиликларидаги бир гуруҳ мўътабар уламолар қаторида Ҳадис илми олий мактаби устози, мисрлик олим Шайх Маҳмуд ҳам ўқиб бердилар.\nШундан сўнг хатмона якунида юртимизга тинчлик-хотиржамлик, хонадонларимизга қут-барака, бутун дунё, жумладан диёримиз турли бало ва офатлардан омонда бўлишини сўраб дуолар қилдилар.\nМўътабар манбаларда Имом Бухорий ҳазратларининг «Саҳиҳи Бухорий» тўпламларини ўқиб чиқиш орқали ҳам турли балою офатлардан сақланиш мумкинлиги қайд этилган.\nШундай экан, Аллоҳ таоло тез ва қисқа фурсатда юртимиздан бу балони кўтариб, маъмур ва фаровон ҳаётимиз изига тушиб кетишини насиб этсин. Коронавирус инфекциясини юқтириб олган юртдошларимизга шифои комил берсин, муҳтарам Президентмиз томонларидан бошланган оқилона ислоҳотларимизни охирига етказишни насиб этсин. Юртимиз тинч, осмонимиз мусаффо ва халқимиз ҳаёти фаровон бўлсин.\nСамарқанд вилояти Қорасу мавзесида янги қурилиши режалаштирилган жоме масжиднинг лойиҳаси билан танишилди. Муфтий ҳазратлари томонидан бунёдкорлик ишларини миллий ва замонавий андозаларга мос ҳолда амалга ошириш юзасидан муҳим тавсиялар берилди.\nСамарқанд вилояти сафари давом этмоқда.\n"Маърифат улашиш энг эзгу амал"\nКўнгилсизликларнинг олдини олайлик!\nСиновли 2020 йилнинг қаҳрамонларига мукофотлар топширилди\nПрезидент Шавкат Мирзиёевнинг қатор фармонларига мувофиқ, мустақиллигимизнинг 29 йиллиги арафасида бир гуруҳ юртдошларимиз фахрий унвонлар, орден ва медаллар билан тақдирланган эди.\nБугун, 28 декабрь куни Кўксаройда мукофотларни топшириш маросими бўлди. Давлатимиз раҳбари мукофотланганларни табриклаб, уларга ўзининг юксак эҳтиромини билдирди.\n– Биз кейинги йилларда яхши анъанани йўлга қўйиб, юртдошларимизга мукофотларни байрам кунида топшириб келаётган эдик. Афсуски, бу йилги пандемия шароитида одамларимизнинг соғлиғини асраш учун ушбу хайрли тадбирни бироз кейинга суришга тўғри келди. Эзгуликнинг кечи йўқ, дейдилар. Насиб этган экан, мана бугун сизлар билан Янги йил байрами арафасида юзма-юз кўришиб, дийдорлашиб турибмиз, – деди Шавкат Мирзиёев.\nҲаётда хурсандчилик билан турли синов ва қийинчиликлар ёнма-ён юради. Бу йил коронавирус пандемияси бутун инсоният бошига катта ташвишлар солди. Халқимиз бу касалликка қарши курашиш билан бирга бошқа синовларга ҳам дуч келди. Бухоро ва Сирдарё вилоятларида кутилмаган офатлар рўй берди.\n– Эл-юртимиз бу муаммолар қаршисида саросимага тушиб қолгани йўқ. Аксинча, қийинчиликлар бизни янада бирлаштирди, бир-биримизга меҳримиз ортди. Мураккаб вазиятга қарамасдан, кўпни кўрган, азму шижоатли халқимизнинг фидокорона меҳнати билан бу синовларни мардона енгиб ўтяпмиз. Барака ҳамжиҳатликда, деган гап ҳаётимизда яна бир бор ўз тасдиғини топди. Пандемия ва глобал инқироз оқибатларини камайтириш бўйича кўраётган чора-тадбирларимиз ўз самарасини беряпти, – деди Президент.\nАҳоли соғлиғини асраш, иқтисодиётни ривожлантириш ва бунёдкорлик ишлари жадал давом этаётгани таъкидланди. Юқори технологияларга асосланган замонавий корхоналар, янги транспорт тизимлари барпо этилмоқда. Биргина шу ойда Тошкент металлургия заводи, янги метро йўналиши ишга туширилди. Жорий йилда пойтахтимизда Болалар миллий тиббиёт маркази, Ғалаба боғи, Адиблар хиёбони бунёд этилди. Барча вилоят ва туманларда замонавий уй-жойлар, йўл ва кўприклар, янги-янги боғчалар, мактаблар, маданият ва санъат ҳамда спорт масканлари қад ростламоқда.\nКичик бизнес ва хусусий тадбиркорликка кенг йўл очилмоқда. Давлат дастурлари асосида шаҳар ва қишлоқларимиз, юртимиз қиёфаси тобора обод бўлиб бормоқда. Миришкор деҳқон ва фермерларимиз пахта, ғалла ва бошқа экинлардан мўл ҳосил етиштирдилар.\n– Биз бугунги натижаларга эришиш учун пандемия шароитида – ғоят мураккаб бир вазиятда иш олиб бордик, – деди Шавкат Мирзиёев. – Бунинг учун 2-3 карра кўпроқ меҳнат қилишга, изланиш, янги имконият ва ресурсларни қидириб топишга тўғри келди. Аввало, фидойи шифокорларимиз ўз жонини гаровга қўйиб, халқимиз соғлиғини асраш учун беқиёс жасорат ва матонат кўрсатдилар. Бу борада Қуролли Кучлар, Миллий гвардия, Ички ишлар, Фавқулодда вазиятлар вазирлиги мард ва жасур ходимларининг хизматларини алоҳида қадрлаймиз. Айни вақтда, бунёдкор қурувчилар, саховатли тадбиркорлар, маҳалла фаоллари, муҳтарам нуронийларимиз, навқирон ёшларимиз, илм-фан, маданият ва спорт соҳаси вакиллари эл-юртимизга ҳақиқий таянч ва суянч бўлиб майдонга чиқдилар. Ҳар қандай синовни бирдамлик билан енгиб ўтадиган халқимиз мана шундай оғир кунларда қудратли кучга айланди. Фурсатдан фойдаланиб, сабр-матонатли, заҳматкаш, олижаноб ва фидойи халқимизга, унинг буюк қаҳрамонлиги учун яна бир бор бош эгиб, таъзим қиламан.\n– Дунёда инсон ўзини қачон бахтли деб билади? Буюклик нимада? Элга ҳалол, пок меҳнат қилиб, натижаси мана шундай мукофот бўлганда. Бу ерда ўтирганлар бугунги куннинг қаҳрамонлари, мардона халқимизнинг буюк вакиллари, – дея таъкидлади Президент.\nТадбирда айтиб ўтилганидек, юртдошларимизнинг фидокорона хизматларини муносиб эътироф этиш мақсадида бу йил “Ўзбекистонда хизмат кўрсатган геолог” фахрий унвони, “Олий Даражали Дўстлик”, биринчи ва иккинчи даражали “Саломатлик” ҳамда “Фахрий мураббий” орденлари, “Соғлом турмуш” медали каби янги давлат мукофотлари таъсис этилди.\nБундан ташқари, “Меҳр-саховат” кўкрак нишони жорий қилиниб, ижтимоий ҳимояга муҳтож аҳолини қўллаб-қувватлашга ҳисса қўшган қарийб 25 минг ватандошимиз ушбу мукофот билан тақдирланди.\nАйни кунларда жойларда юзлаб ҳамюртларимизга ана шу фахрий унвон, орден ва медаллар тантанали равишда топширилди.\nДавлатимиз раҳбари мукофотланган барча ватандошларимизга йиғилганлар номидан табрик йўллади.\nШундан сўнг мукофотлар тантанали равишда топширилди.\nМаълумки, Ўқитувчи ва мураббийлар байрами арафасида жадидчилик ҳаракати намояндалари – Абдулла Авлоний, Маҳмудхўжа Беҳбудий ва Мунавварқори Абдурашидхонов “Буюк хизматлари учун” ордени билан тақдирланган эди.\nМаросим аввалида ана шу мукофотлар маърифатпарвар боболаримизнинг невараларига топширилди. Бундай эҳтиром улуғ аждодларимизнинг ўлмас мероси бугунги кунда ҳам қадрли эканидан, халқимизга беқиёс маънавий куч бағишлаб келаётганидан далолат беради. Айни вақтда, эл-юртимизнинг миллий уйғониш ва тараққиётга интилиши барқарор эканини намоён этади.\nШунингдек, тиббиёт, иқтисодиёт, фан, таълим, адабиёт ва бошқа соҳалар намояндалари, давлат ва жамоат ишлари фаолларига мукофотлар топширилди. Самарали фаолияти, ватанпарварлиги ва ташаббускорлиги билан ёшларга ибрат бўлаётгани учун Президент уларга миннатдорлик билдириб, эзгу тилакларини изҳор этди.\n– Ҳаммамиз бугун яхши орзулар ва улуғ мақсадлар билан, янги йил остонасида турибмиз. Биз барчамиз аҳил ва ҳамжиҳат бўлиб, халқимизга садоқат билан меҳнат қилиб, янги Ўзбекистон пойдеворини яратаётганимиз билан фахрланамиз. Дунёмиз тинч бўлсин, бағрикенг ва олижаноб халқимизни, жонажон Ватанимизни Оллоҳ таоло ҳамиша ўз паноҳида асрасин, – дея сўзини якунлади Президент.\nМукофотланганлар юксак эътибор учун давлатимиз раҳбарига миннатдорлик билдирди.\nМаросимда давлат ва жамоат ташкилотлари раҳбарлари, меҳнат фахрийлари, зиёлилар, ёшлар иштирок этди.\nСаҳарликда барака бор (Аудио)\n1- сон. “РАМАЗОН ШУКУҲИ” - Рамазон ойи фазилатлари мавзусидари туркум суҳбат\nРамазон ойининг дастлабки ўн кунлиги раҳмат даҳаси ҳақида\nРамазон туҳфаси: Илк инсон – Oдам алайҳиссалом (Аудио)\nШамоилул Мустафо (15-қисм): Пайғамбар соллаллоҳу алайҳи васаллам оғир машаққатни кўтарган пайтларида...(Аудио)\nАл-Азкор: Ҳожатхонада сўзлашиш ва зикр қилишдан сақланиш (13-аудио)\nАллоҳ суйган бандалар (Аудио)\nИнтернет ҳеч қачон УСТОЗ бўлмайди... (видео)\nСиз рамазонга тайёрмисиз?\n"Фарзандларимизни ёт ғоялар таъсиридан асрайлик!" (видео)\nФиқҳ фани: Таҳоратни бузувчилар 3-қисм (аудио)\nҲидоят сари: Йиқилганни суяш - мўминлик аломати (видео)\nТошкент шаҳридаги "Убай ибн Каъб" жоме масжидида азон садолари\nҲар қандай қийинчиликлар кетади агар Аллоҳга тақво қилсангиз (видео)\nФазли улуғ рамазонга тайёрмисиз?\nИймон ўзи нима? (аудио)\nРасулуллоҳ соллаллоҳу алайҳи васаллам ҳаётларидан лавҳалар: Савбон розияллоҳу анҳунинг муҳаббати (Аудио)\nАҳли китобларга никоҳланиш масаласида Абдуллоҳ Зуфарга раддия (Видео)\nШамоилул Мустафо (14-қисм): Аллоҳ таоло юлдузлар ва бошқа нарсалар билан қасам ичади (Аудио)\nМазҳабга эргашиш зарурати ҳақида (видео)\nГуноҳ Аллоҳнинг иродаси билан бўлса, нима учун гуноҳ қилувчи жазоланади? (видео)\nМазҳаб эгалари Қуръонни биздан яхши тушунишган (видео)\nАл-Азкор: Ҳожатхонага кираётганда ўқиладиган дуолар 11-боб (12-аудио)\n«Саиджалолхўжа» жоме масжиди имом-хатиби Муҳаммад Бобур Юсуф Жалолий: Оилани бузувчи омиллар\nМуфтий Усмонхон Алимов ҳазратлари юртдошларга, ёшларга ва илм аҳлига мурожаат қилдилар\nЁлғоннинг гуноҳи оғирдир\nФиқҳ фани: Таҳоратни бузувчилар 2-қисм (аудио)\nРасулуллоҳ соллаллоҳу алайҳи васаллам ҳаётларидан лавҳалар: Муборак тўшак (Аудио)\nЖума ўгитлари: Интернетдан фойдаланиш одобларини қанчалик биламиз?


Енгилмас боксчимиз еттинчи жангини ўтказди ФОТОГАЛЕРЕЯ / Olamsport.com\nЕнгилмас боксчимиз еттинчи жангини ўтказди ФОТОГАЛЕРЕЯ\nТеглар : БоксТурдиевЎзбекистон\nАйни дақиқаларда пойтахтимизда катта профессионал бокс кечаси бўлиб ўтмоқда.\nҲозиргина оқшом доирасидаги бешинчи жуфтлик ўртасидаги жанг ҳам якунланди. Олти раундга мўлжалланган жанг 66,7 кг вазн тоифасида ўтказилди ва бундан аввалги иккита жангда бўлгани каби муддатидан аввал якунланди.\nУнда мағлубият ва дуранг нималигини билмай келаётган, ҳаваскор боксда катта тажриба тўплаган андижонлик Достон Турдиев (6-6-0-0) фаолиятидаги еттинчи ғалабасига эришди. Турдиев дебют жангини ўтказган бухоролик Ислом Насруллаевни учинчи раунднинг 2-дақиқаси 22-сониясида нокаутга учратди.\nАзизбек Абдуғофуровнинг вазнида WBC камари вакант қолиши мумкин 0


Қирғизистонда яратилган “саккизинчи iPhone” сотилди\n00:15 / 29.12.2015\n2014 йилда iPhone 8 смартфонининг ўзининг концептини тақдим қилган Steel Drake тахаллусига эга қирғизистонлик дизайнер ўзининг ишланмасини номаълум АҚШ-Хитой компаниясига сотди. Бу ҳақда K-News нашри хабар бермоқда.\nДизайнернинг айтишича, унга концептни сотиш бўйича кўплаб таклифлар билдирилган, бироқ харидорлар таклиф қилган пуллар “арзирли” бўлмаган. Бироқ бир неча ой ўтиб таклифи дизайнерни қаноатлантирган харидор пайдо бўлди ва смартфонни сотиш бўйича битим амалга ошди.\nТаъкидланишича, дизайн Steel Drake’дан 2015 йил баҳорида сотиб олинган, бироқ дизайнерга харидор билан тузилган битимнинг тафсилотларини яқун кунларгача ошкор этишга рухсат берилмаган. Маълум қилинишича, телефон бошқа компаниянинг бренди остида ва бошқа ном билан чиқарилади.\nДизайнерни “айфон”нинг нусхасини яратишига iPhone 6’нинг ташқи қиёфаси унга ёқмагани туртки бўлган.\nДизайнернинг айтишича, у телефонни ҳеч қандай чизиқларсиз яратишга, компания ҳозир тарғиб қилаётган жилосиз стандартдан фойдаланмасликка ҳамда айфонга ялтироқ сиртни қайтаришга ҳаракат қилган.\nSteel Drake’нинг таъкидлашича, у яратган концепт негизида ишлаб чиқариладиган смартфон iPhone ва Samsung Galaxy’нинг флагман версияларидан арзон бўлмайди.


Замонавий лифтлар: турлари ва хусусиятлари\n10:53 / 28.08.2016 24054\nБугунги кунда замон талабидан келиб чиқиб кўпқаватли уйлар, офислар, хусусий бинолар ҳам замонавий кўринишга эга булмоқда, шуни муносибати билан хавфсиз ва қулай лифт механизмлари ўрнатилиши урфга кирди. Кўпқаватли уйдаги лифт–қурилиш компаниясининг рейтингини белгилайдиган асосий мезонлардан бирига айланди. Чунки, кишилар кўпқаватли уйдан квартира сотиб олишар экан, халқ орасида айтилгани каби, тўртта девор эмас, балки оила ўчоғи сотиб олишади, кишиларнинг шахсий ҳаёти, байрамлари, тантаналари, қувончли кунлари ўша ерда ўтади. Яъни, қулай ва хавфсиз лифт тизимларининг мавжудлиги бинода яшовчилар турмуш тарзининг қулайлиги ва хавфсизлиги ҳамдир. Айнан мана шу сабабга кўра профессионал пудратчилар биринчи навбатда ўзлари қураётган бинодаги лифтларнинг сифатига ва қулайлигига катта эътибор қаратмокдалар.\nҚуйида кўпчилик учун қизиқарли бўлган лифт механизмлари ва турлари ҳақида маълумот берамиз.\nҚўлланилишига қараб лифтлар қуйидагичадир:\n1. Инсон ташиш учун мўлжалланган лифтлар. Бундай лифтлар 4 тадан 16 тагача одамга мўлжалланади, ички қисми замонавий декор ва ойналар билан безатилади, тезкорлиги ва шовқинсизлиги билан таъминлган.\n2. Юк учун. Булар мустаҳкам деталлардан ишланади, эшиклари кенг, фойдали иш майдони катта бўлади.\n3. Ҳам юк, ҳам одам ташиш учун. Юқорида келтирилган икки турнинг хусусиятлари бирлаштирилган шаклда бўлади.\nЛифтлар иш механизмига қараб ҳам бир неча турларга бўлинади. Экскалаторлар, хар хил русумли кўтариш-тушириш механизмлари, машина бўлимига эга ва машина бўлимига эга бўлмаган электрли лифтлар хамда гидравлик лифтлар шулар сарасига киради.\nХозирда харидорларни лифтга булган эхтиёжларини кондириш максадида, уларни талаблари инобатга олиб ўрнатилиши назарда тутилган лифтлар бўладими ёки шунга ўхшаш мосламаларга хам техник талаблари кўпаймокда, уларга бир нечтасини мисол тарикасида келтириб ўтамиз:\n- Йуловчи лифт майдончасида кўп кутиб колмаслиги керак;\n- Лифт кабинаси ва механизмлари ҳаракатланиши бир маромда, равон, шовқинсиз ишлаш лозим;\n- Харакатланиш тезлиги 1 м/с.дан кам бўлмаслиги лозим;\n- Лифт кабинасининг қаватларда аниқ тўхташи таъминланиши шарт;\n- Комфортлилик даражаси юқори бўлиши керак;\n- Кўтарилиш ва тушиш, тўхташ ва ҳаракатланиш юмшоқ бўлиши лозим;\n- Фавқулодда ҳолат юз берганида лифт автоматик равишда йўловчига зарар етказмаслиги лозим.\nЗамонавий лифтларни Хавфсизлиги ва ишончлилик даражаси\n“Маҳаллада дув-дув гап” фильмида Ўзбекистон халқ артисти Лутфихоним Саримсоқова ўйганан “лифт” саҳнаси ҳамманинг ёдида бўлса керак. Яъни, қурилиш бўлаётган майдонда бетон устига ўтириб олган Лутфихонимни кран кўтариб кетганида, “Шу лифт бўлса керак” деб ўйлайди.\nДарҳақиқат, эски тизим лифтларининг ишлаш тартиби худди ўша фильмдагига ўхшаб кетади, яъни кичик кабинатрос орқали кўтариб-туширилади ҳамда бор-йўғи 2 та хавфсизлик тизимига эга.\nЗамонавий лифтларда эса 5 босқичли хавфсизлик тизими мавжуд.\n1. Бинонинг электр тамоғида муаммо пайдо бўлган тақдирда, Йўловчини автоматик равишда энг яқин қаватга етказиш ва эшикларнинг очилишини таъминлаши;\n2. Лифт тезлигини назорат килувчи механизм ўрнатилганлиги;\n3. Лифтда фавқулотда вазият содир бўлганда, лифтни тўхтатиш тизимини автоматлаштириш максадида УШЛАГИЧ (ловитель) ўрнатилганлиги;\n4. Лифт кабинасини ушлаб турувчи сим аркон (трос)ларга шикаст етиб узилиш холатлари бўлса йуловчига етказилиши мумкин булган тан жарохатини фожиага олиб келмаслигини олдини олиш максадида лифт шахтасини пастки кисмига махсус резинадан ясалган буферлар ўрнатилганлиги;\n5. Лифт компьютерлаштирилган бошқарув тизимига эга.\nБуларнинг ҳаммаси ўта аниқ компьютер системаси орқали назорат қилинади. Шу сабабдан ҳам эски лифтларга нисбатан 30-40 % фоиз оз энергия талаб қилади.\nЎзбекистонда қайси машҳур компанияларнинг лифтлари мавжуд?\nДунёдаги энг машҳур лифт ишлаб чиқарувчилари KONE, Hyundai, ОТИС ва Санел Эсонсор компаниялари ҳисобланиб, уларни олиб келиш, монтаж қилиш ва уларга ўта юқори даражада ва ГИ Саноатконтехназорати томонидан берилган махсус гувохномага эга булган малакали хизматчилар ёрдамида хизмат кўрсатиш билан фаолият юритадиган хамда юқорида қайд қилинган машхур компанияларнинг мамлакатимиздаги расмий дистрибьютори – “Alpha Partners Group” МЧЖ ҳисобланади.\nЭскалаторлар, мини лифтлар ва мини-эскалаторлар\nКатта хизмат кўрсатиш корхоналари, йирик компаниялар офислари лифтлардан ташқари эскалаторлар билан ҳам жиҳозланиши одатга айланмоқда.\nШунингдек, кўп қаватли ресторанлар, кафелар, тўйхоналар, мужозларни кирларини ювишга мўлжалланган шахобчалар ва шунга ўхшаш аҳолига ҳизмат кўрсатишга иқтисослаштирилган корхона ва ташкилотлар кундан кунга кўпайиб бормоқда. Шу сабаб мужозларни эхтиёжини ўрганган ҳолда “Alpha Partners Group” МЧЖи, мужозлар керакли буюм ва анжомларини керакли қаватларга тез ва шовқинсиз етказиб берадиган кам юкни кўтариш ва туширишга мўлжалланган лифт тизимларини ўрнатишни мужозларга таклиф килмокда.\nХўш,бино қурилганида лифт кўрсаткичлари қанақа ҳисобланади?\nЛифт таъминоти курилиш учун янги соҳа ҳисобланиб, бунда лифт ўрнатилиши, ҳаракатланиши ва тўхташи, юк кўтариш тезлиги, хавфсизлик ҳамда энергия таъминоти каби кўрсаткичлари аниқ ҳисобланиши керак. Бундай ишлар юқори даражадаги профессоналликни ва аниқ усулларни талаб қилади. “Alpha Partners Group” МЧЖ мутахассислари бугунги кунда Тошкент шаҳрида ва вилоятларда уз обру эътиборга эга бўлиб лифт кўрсаткичлари ҳисоблаш ва тавсия ишларини амалга оширмоқдалар.\n“Alpha Partners Group” МЧЖ яна қанақа хизматлар кўрсатади?\n“Alpha Partners Group” МЧЖ томонидан амалга ошириладиган барча ҳисоблаш ва аниқлаш ишлари бепул равишда амалга оширилади. Кўпқақатли бинога, офисга, ишлаб чиқариш майдонига, хизмат иморатларига ёки уйингизга равишда лифт, эскалатор ҳамда мини-лифтларни танлашга ёрдам беради. Шунингдек, онлайн маслаҳат тизими доимо ишлаб туради. “Alpha Partners Group” МЧЖ Ўзбекистондаги мазкур соҳадаги биринчи профессионал компания бўлиб, юқорида санаб ўтилган хизматларни кўрсатиш учуч махсус сертификатларига эга.\n“Alpha Partners Group” МЧЖ бажарилган иш учун уч йил кафолатни, шунингдек, ўз маҳсулотларига эҳтиёт ва бутловчи қисмлар етказиб беришни ҳам ўз зиммасига олади.\nКомпания манзили: Тошкент шахри, Шайхантахур тумани, Есенина кўчаси, 1 уй.\nТел: + 998 93 558-77-73, +998 95 146-77-73


Россиялик ҳарбий муҳбир: «Ҳарбий журналистика — аёлларга мос иш эмас» - Anhor\nAnhor Все посты Россиялик ҳарбий муҳбир: «Ҳарбий журналистика — аёлларга мос иш эмас»\nUzJournal ўз ҳаётларини хавф остига қўйиб, урушни асл қиёфасини кўрсатиш учун жанг майдонларига бориб ишлаётган ҳарбий муҳбирлар ҳақидаги ҳикояларни тақдим этишни давом этмоқда. Ушбу материалнинг каҳрамони Россия ҳарбий журналистикаси фаҳрийси, ёзувчи, СССР ва РФ журналистлар Иттифоқи премиялари совриндори, 1986 йилдан 2006 йилгача Афғонистонда Советлар ва Россиянинг «Комсомольская правда», «Правда», «Российская газета» каби етакчи ОАВ вакили бўлган Владимир Снегирев. Унинг хизмат сафарларининг рўйхатида Тоғли Қорабоғ, Ироқ, Шимолий Кавказ, Косово, Абхазия, Ливия, Миср, Сурия ва яна ўнга яқин манзиллар. UzJournalга берган интервьюсида у ўзининг урушлардаги фаолияти тажрибаси ҳақида ва нима учун бугун ҳарбий журналистларнинг ишлари илгаригидан хавфлироқ эканлиги тўғрисида сўзлаб берди.\n«Журналистлар – жанг майдонидаги ҳолатни акс эттирувчи ойна»\nДунё яхши бўлиб бормоқда деб ишонтираётган одамлар сохта тушунчалар оламида яшаётган бўлса керак. Қалбимда мен пацифистман (тинчлик тарафдори — муҳаррир), шу сабабли минг афсуски, урушлар камаймаяпти, аксинча дунё шавқатсиз ва ифлос бўлиб бормоқда — маҳаллий зиддиятлар, терроризм, экстремизм, миллатчилик худди вулкандек отилиб чиқмоқда. Ўзбекистон ҳам, афсуски, геосиёсий муҳити мураккаб, ёнгинасидаги ҳолат олдиндан айтиб бўлмайдиган тарафга ривожланиши мумкин бўлган минтақада жойлашган. Ҳукумат махсус хизматлар ва армия, буларга қўшимча тўртинчи ҳокимият — ОАВлари ҳам ҳар ҳил кутилмаган вазиятларга тайёр бўлиши кераклигини тушунади. Чунки айнан журналистлар халқ учун фронтнинг олдинги сафида содир бўлаётган воқеаларни акс эттирувчи ойна ролини ўйнайдилар. Шу сабабдан Ўзбекистон ҳарбий журналистлар тайёрлашни бошлаш тўғрисида мутлақ тўғри қарор қабул қилган. Уларни қай форматда тайёрлашларини билмайман, алабатта — университетда алоҳида факультет тузиш керакми ёки бизларда, Москва журналистлар Иттифоқидаги амалиёти сингари, қисқа муддатли курслари етарли бўлиши мумкин. Лекин, кадрларни тайёрлаш кераклиги — яққол кўзга ташланадиган факт.\n«Афғонистон уруши — советлар ҳукуматининг энг катта хатоси»\nҲар гал Афғонистондан қайтганимдан сўнг, ўзимга ўзим бу мамлакатга қайтмайман дер эдим, лекин тақдирнинг режалари бошқа экан. Бизларнинг аскарлар у ерда турган пайтида ҳам, уларни олиб чиқиб кетиганларидан кейин ҳам Афғонистонга тез-тез бориб турар эдим. Биринчи гал 1981 йилда Афғон урушига бориб қолдим ва роппа-роса бир йил уруш шароитида ишладим. Бу тажриба менинг бутун қалбимни ўзгартирди, ва шу учун мен тақдиримга миннатдорман. У ерга кетаётганимда, соддагина ва жуда ўзига ишонган, кайтганимда эса аҳлоқий яраланган, чалкашган, ўзига ишончни йўқотган одам эдим. Олдинига Афғонистон менинг тасаввуримда бошқача эди, бунчалик шавқатсиз бўлади деб ўйламаган эдим. Деярли ҳар соатда бегуноҳ одамлар ҳалок бўлар эди, уруш эса давом этаверарди. Лекин, мени айниқса бир ваҳший қарама-қаршилик ғазаблантирарди. Мисол учун қисқа муддатга уйга, Москвага дам олишга қайтганимда, одамларда уруш ҳақида деярли ҳеч хабарлари йўқилиги намоён бўлар эди. Одамлар модага мувофиқ кийимларни кийиб, дискотекаларга бориб, тинч ҳаёт кечиришни давом этардилар. Бу мени қалбимни ўтга ташлар эди, ва миямга оғриқли урар эди, аҳир у ерда дарё ортида қон, чинқираш, синдирилган тақдирлар… Менинг фикримча, афғон уруши — Советларнинг энг катта хатоси.\nУруш шароитида қандай ишлаш керак?\nОртиқча, мен маҳаллий эмасман деб, кўзга ташланмаслик даркор, одамлар орасига аралашиб кетиш хавфсизроқ. Шахсан мен ҳеч қачон на бронежилет, на каска кийганман, аксинча, кўзга ташланмаслик учун маҳаллий эркаклар сингари кўринишга ҳаракат қилардим.\nАсосан автобусларда ҳаракатланардим, чунки «Пресса» деб ёзилган автомобиллар ортиқча эътиборни жалб этади. Менинг маслаҳатим, пресс-хизматларга ва пресс-котибларга ишонмаслик, чунки уларнинг вазифаси — кенг оммадан ҳақиқиқий вазиятни беркитиб, узларининг «ҳақиқатларини» тақдим этиш. Бошқа сўзлар билан айтганда улар воқеликдан узоқ бўлган ўзларининг ўйинларини олиб борадилар. Журналистларни ҳам бетараф деб бўлмайди, чунки бу нафақат уруш шароитида, балки оддий ҳаётда ҳам ўз ўзидан келиб чиқадиган ҳолат. Бироқ, ОАВ ходимларига ёнаётган гулханга ёқилғи қўшиш мутлақо мумкин эмас, чунки гаровда — одий инсонлар ҳаёти туради. Уруш одамларни нафақат жисмоний, балки аҳлоқий жиҳатдан ҳам майиб қилишини ўз тажрибамда кўрдим. Ва ҳеч ким у ердан ундан илгариги ҳолатда кайтмайди. Лекин, қалбнинг қотиб қолишига йўл қўймаслик даркор. Шу сабабли уруш шароитида ҳам инсонийликни, одамгарчиликни йўқотмаслик керак. Агар ёнингда одамлар ҳалок бўлаётган бўлса, айникса аёллар, болалар, кексалар — олдин уларга ёрдам қўлини чўзиш керак, ва фақат шундан сўнг камерани ишга тушуриш керак. Ва энг муҳими — ҳеч қачон виждонга қарши юрмаслик даркор, ҳатто муҳарририят сизнинг ички тамойилларингизга қарши бўлган сиёсатни тиқиштираётган бўлган тақдирда ҳам.\n«Ҳарбий муҳбирларни жосуслар ёки номақбул гувоҳлар ўрнида кўрадилар»\nВақт ўтган сари журналистларнинг урушдаги фаолияти мураккаблашиб бормоқда.Тўғри, техника нуқтаи назаридан ишлаш анча қулай бўлди. Алоқа ўрнатиш, хабарни тезлик билан ишлаб, узатиш журналистлар учун бугунги кунда анча енгил. Бошқа тарафдан эса фронтда ишлаш анча хавфлироқ бўлиб келмоқда. Қарама-қарши томонларнинг аччиқлиги ва муросасизлиги кучайди. Энг аввало жанговар ҳаракатлар бўлаётган ҳудудда ҳамма тарафлар дарҳол киритадиган цензура туфайли. Ҳатто нисбатан эркин ҳаракатланиш, журналист гувоҳ бўлган ҳолатни суратга тушуриш, «тавсия этилмаган» респондентлар бидан сўзлашиш ва ҳ.к. иложи бўлмай қолди. Шунинг учун ҳам ҳарбий муҳбирлар уйларига тирик қайтишлари мураккаб бўлиб қолди. Ҳарбий журналист учун энг яхши ҳимоя — махсус аслаҳа-анжомлар эмас, масалан каска ва бронежилет, балки қарама-қарши урушаётган тарафнинг бегона ОАВ вакиллирига нисбатан оқилона муносабати.\n«Урушда телевидениечилар ва фотосуратчилар кўпроқ ҳалок бўладилар»\nҲарбий муҳбирнинг фаолияти доим унинг ҳаётига бўлган таҳдид билан боғликлигини аниқ тасаввур қилмоқ даркор. Бироқ, кундан-кунга жанг майдонида меҳнат қилганингдан сўнг хавотир ҳисси ўз ўзидан пасайиб, йўқолиб ҳам кетади. Агар профессионал журналистлар тўғрисида сўз юритсак, биринчи уринга эксклюзив излаб топиш, ҳамакасабалардан илгари хабарни жўнатмоқ чиқиб келади. Ҳарбий муҳбирлар ҳам солдат ва офицерлар каби мардонавор жанг қиладилар, фақат уларнинг куроли — камера, блокнот, диктофон. Қўрқувни одам кейин сезади — уйга қайтганида, хабар топиш учун ўз ҳаётингни хавф остига қўйганини ҳисс этганида. Айтмоқчи, урушда энг кўп телевидениечилар ва фотосуратчилар ҳалок бўлади, чунки улар бевосита жанг майдонида меҳнат қиладилар.\n«Ҳарбий журналистика — аёлларга мос иш эмас»\nЖасур аёлларга катта ҳурмат билан қарайман. Мен Афғонистонда кўп йиллар мобайнида меҳнат қилдим, баррикадаларнинг икки тараидан — мужоҳидлар, СССР армияси, ҳатто Покистонга бордим. Саёҳатларим даврида ғарбий журналистик гуруҳлар қаторида аёл муҳбирларни учратганман. Кўплари билан танишганман, кейинчалик уларни кўп маротаба Ироқда, Яқин Шарқда, бўлиб ўтган «Араб баҳори» даврида учратганман. Албатта, окопларда юриш, ўқлардан қочиб юриш аёлларга муносиб иш эмас. Улар бўлажак ёки мавжуд оналар, ва бизлар уларни эҳтиёт қилишимиз даркор. Бошқа тарафдан, улар бу йўлни иҳтиёрий танлаган ва уларнинг қарорига биз таъсир кўрсатолмаймиз ва унга ҳаққимиз ҳам йўқ. Ҳарбий муҳбирларни тайёрлаш курсларида маъруза қилганимни эслайман, жуда ҳайрон қолдим — тингловчиларнинг 70% қизлар эди (ЮНЕСКО маълумотларига кўра оламда ОАВ ходимларининг 40% аёллар, иқтисоди ўзгариш жараенлари кетаётган мамлакатларда эса уларнинг улуши 80% фоизгача чиқган — муаллиф). Мен уларни бу йўлдан қайтаришга ҳаракат қилдим, чунки урушда уларга ҳеч ким енгиллик яратмайди, лекин бесамара бўлди. Урушда аёлларга-ҳарбий муҳбирларга нисбатан эркакларнинг муносабати ҳамма вақт ҳам яхши бўлмайди. Улар учун айниқса Шарқда фаолият олиб бориш мураккаб, чунки у ерда анъанавий равишда аёлларнинг жамиятдаги роли уй юмушлари ва бола-чақани парвариш қилиш чегарасидан чиқмайди.


Энергетика вазирлиги: 1 ноябрдан газ заправкалар иш тартибига ўзгартиришлар киритилмаган\n15:48 01.11.2020 (Янгиланган 17:51 01.11.2020)\nВазирлик хабарига кўра, ҳозирги кунда ушбу чекловчи чораларни қўллаш механизми қайта кўриб чиқилмоқда.\nТОШКЕНТ, 1 ноя — Sputnik. Энергетика вазирлиги 2020 йил 1 ноябрдан чекловлар жорий этилиши режалаштирилаёган автомобилларга газ қуйиш компрессор шохобчаларига (АГТКШ) газ етказиб бериш шартлари ҳозирда кўриб чиқилаётганлигини маълум қилди.\n“Ҳозирча 1 ноябрдан бошлаб АГТКШнинг иш тартибига ҳеч қандай ўзгартириш киритилмаган”, - дейилган хабарда.\nЭслатиб ўтамиз, Тошкент шаҳрида 54 та газ тақсимлаш станцияларида янги иш жадвали жорий этилиши ва навбатма-навбат (бирданига эмас), ҳар уч кунда бир мартa соат 19:00 дан 7:00 га қадар газ таъминотини тўхтатиб туриш режалаштирилган эди.\nУшбу чоралар аҳоли ва ижтимоий соҳа объектларини узлуксиз табиий газ билан таъминлашга қаратилган. Бунга сабаб истеъмолнинг юқори соатларида ёқилғи қуйиш шохобчаларидаги газ истеъмоли туфайли босим камайиб кетади.\nТаъкидланишича, ҳозирги кунда ушбу чекловчи чораларни қўллаш механизми қайта кўриб чиқилмоқда ва қабул қилинган хуласалар ҳақида ўз вақтида маълумот берилади.\nНурмагомедов: ММАни 2028-Олимпия ўйинларида кўриш катта имкониятлар мавжуд\nУнинг сўзларига кўра, ММАни Олимпия ўйинлари дастурига киритиш учун баъзи тўсиқлар мавжуд.


Иордания қироли: Иорданиядаги суриялик қочқинлар билан боғлиқ вазият "қайнаш нуқтасига етмоқда"\n00:08 / 03.02.2016\nСуриядан Иорданияга келаётган катта сондаги қочқинлар мамлакат учун жиддий синов бўлмоқда. Иордания қироли Абдуллоҳ II ОАВларга берган интервьюсида қочқинлар билан вужудга келган вазият "қайнаш нуқтасига етмоқда" деб айтди.\n"Яна озгина ва тўғон ёрилиб кетади", деб айтмоқда қирол.\nҚиролнинг айтишича, суриялик қочқинлар мамлакат иқтисодиёти ва ижтимоий хизматлар учун жиддий синов бўлмоқда. "Давлат бюджетининг 25 фоизи қочқинларга ёрдам бериш учун сарфланмоқда, ижтимоий хизматлар имкониятлари чегарасида ишламоқда, ишсизлик кўпаймоқда. Бу вазият мамлакатнинг таълим ва соғлиқни сақлаш тизимига салбий таъсир кўрсатади", деб айтмоқда Абдуллоҳ II.\nҚирол суриялик қочқинлар Иордания ичида ИШИД таъсирининг ўсишига сабаб бўлиши мумкинлигидан хавотирланмоқда ва шунинг учун чегараларнинг ўтказиш қобилиятини камайтириш керак, деб ҳисобламоқда.\n"Бу ерда гап давлатнинг миллий хавфсизлиги ҳақида кетмоқда. Бу босқичда биз болалар ва тиббий ёрдамга муҳтож одамларни қабул қилишга афзаллик берамиз. Биз қочқинларни қабул қилишни давом эттираверамиз, бироқ чекланган миқдорда", деб айтди қирол.\nУнинг фикрича, вазиятдан чиқишга 5 февралда Лондонда бўлиб ўтадиган қочқинлар муаммосига бағишланган Бешинчи халқаро анжуман ёрдам бериши керак. Қирол бу анжуманда Европа етакчилари билан қочқинлар муаммосини муҳокама қилишни режалаштирмоқда.


Мустақиллик йилларида аксарият ҳокимларнинг зўравонлик қиëфаси шакллана бошлади ва улар фермерларни ҳақорат қилишгача, ҳатто ҳамманинг олдида калтаклашгача бориб етди.\nҚорақалпоғистоннинг Хўжайли туманида фермерлик қилаëтган Қубай оға Ортиқовнинг айтишича, энди Тошкентдан текширишга келган вакиллар ҳамманинг олдида маҳаллий раҳбарларни ҳам ҳақорат қилишни ўрганиб олган.\n“Бу ерда келгани маслаҳат бермайди. Даланинг бошида туриб сўкади. Энди ўзингиз ўйлаб кўринг. Туманда 10-15 та одам хўжаликка бошчилик қилади. Ҳоким бор, қишлоқ хўжалик бошқармаси бор. Тошкентдан келган биттаси мен вакилман, деб мана шуларни далада фермернинг ëнида сўкиб турса. Бу кимга озор? Ҳокимингни сўкиб турса, қишлоқ хўжалик бошқармангнинг бошлиғини сўкиб турса. Ахир бу одамлар билан фермерлар бирга ишлайди-ку. Бу энди фермерни ҳам сўкканида. Элни сўкиб турганида бу”,- дейди Қубай оға.\nУнинг сўзларига кўра, раҳбарларнинг сўконғичлиги одат тусига кириб боряпти.\n“Сўнгги 5-6 йил ичида гапни онадан бошлайдиган бўлишди. Бу энди ҳаëтнинг нормасига айланяпти. Ўз онасининг қадрини билмайдиган одам бировнинг онасини сўкади. Онасини ҳурмат қила олмайдиган инсон иккинчи бир одамнинг онасини сўкади”,- деди фермер\nБунинг устига, одамлар ҳам раҳбарларнинг сўкиш даражасига қараб ишлайдиган бўлган.\n“Тошкентдан келган вакилларга унинг сўкишига қараб баҳо берилади. Мана буниси жуда зўр экан, дейди. Нимаси зўр десангиз, шунақа сўкдики 3 қават қилиб сўкди, дейди. Бу давлат сиëсати ҳам эмас. Ўзи ким сўкади, ким куч кўрсатади? Ожиз одам куч кўрсатади”,- дейди Қубай оға.\nХўш, нега одамлар бу ҳақоратларга чидаб келяпти? Нега фермернинг онасини сўкса ҳам бошини эгиб жим тураверади? Нега жавоб бермайди? Бунинг сабаби нимада?\n“Сабаби ғурур йўқлигида. Мана, битта мисол айтиб берай. Бундан 3 йил олдин Хўжайлида Давлатназар Султонов деган одам ҳоким бўлди. Ҳокимликнинг катта залида мажлис ўтказяпти. У ерда 300га яқин фермер бор. “Амударë” ширкат хўжалигидан битта қиз фермер бор экан. Исми Қарлиғоч экан. У ўзининг бир истагини айтди. Айтишича, унга МТП бир хизматни кўрсатмабди. 3-4 марта борса ҳам иши битмаган экан. Шуни айтиб у ҳокимдан ëрдам сўради. Ҳоким қўлини кўрсатиб: “Сенинг унингга мана бундай керакми?” деди. У турмушга чиқмаган қиз бола. 27-28 ëшларда. Ҳалиги қиз йиғлаб юборди. Залда ўтирганлар нима дейди денг? Хохолашиб куляпти. Ана бизнинг халқимиз. Ўзини ўзи хўрлаяпти. Ахир у кимнингдир қизи, кимнингдир синглиси, эртага турмушга чиқса, кимнингдир онаси бўлади у. Ўзи ота-бободан қолган бир гап бор. Қўполроқ бўлса ҳам айтай: Иштонсиз элга иймонсиз мулла”,- дейди Қубай оға.\nТошкент вилоятининг Пскент туманидан бўлган бир фермер ҳам 2 йил олдин йиғилишлардан бирида юз берган воқеа ҳақида тўхталди.\n“Ўша ерда ўтирган туман прокурори Шерали Қўчқоров деган инсон ўзига нисбатан 15-16 ëшга катта фермер Йўлдошев Сафаралини сўкди, ҳақорат қилди, керак бўлса муштлар билан юзига, бошига урди. Томоғидан бўғиб олди. Бу нарсани кўз билан кўриб тасаввур қилиб туриш ниҳоятда оғир. Бу қонун ҳимоячисининг зиëли инсонга нисбатан қилаëтган иши. Агар у инсоннинг ишида хатолик бўлса, айтиб жаримага тортсин. Лекин инсон ҳақ-ҳуқуқларини ҳимоя қилувчи шахсларнинг ўзини бундай тутишини қандай баҳолаш мумкин?”- дейди фермер.\nКузатувчиларнинг айтишича, сўконғич раҳбарлар ҳам ўзидан юқорида турган раҳбаридан худди шундай ҳақорат эшитгандан сўнг шундай одамга айланиб қолиши табиий.\nБалки юқоридаги раҳбарнинг янада юқорироқдаги раҳбардан ўргангани бордир? Яна ким билсин...


Жамоат ҳақида суҳбат 09 — Dilkashradio.com\nЖамоат ҳақида суҳбат 09\nАссалому алайкум хурматли радио тингловчилар. Сиз билан радио тўлқинлари орқали учрашиб турганлигимиздан мамнунмиз. Хурматли биродарлар, хар бир ибодатхонада Худовандни олқишлаш учун қўшиқ куйлаймиз. Қайсидир ибодатхоналарда, алохида хор қўшиқ куйласа. Қайсидир ибодатхоналарда хамма бараварига қўшиқ куйлашади. Ўйлаймизки қандай ва ким томонидан қўшиқ куйланмасин хаммамиз Худовандни улуғлаш учун шуни бажарамиз. Чунки Раббимиз бизлар учун қилган ишлари шунга арзугуликдир. У хожда азоб чекиб хар бир инсон учун ўз қонини тўкди. Аслида эса шу хожда бизлар михланган бўлишимиз керак эди.\nХудованд эса Раббимиз Исо Масихни бизлар учун шу ўлимга юборди ва У хеч қандай қаршиликсиз ўлимга рози бўлди. Раббимиз бизлар учун ўлганлиги кўмилиб ва уч кундан сунг қайта тирилганлиги хар биримиз учун маълумдир.Унинг хождаги ўлими бизларни хар биримизни ўлимдан сақлаб қолди. Мана шунинг учун хам биз Уни қўшиқ орқали қолаверса ўзимизнинг юриш туришимиз орқали улуғласак арзийди. Масалан Довуд шох хам ўзининг куйлари ва қўшиқлари билан Раббимизни улуғлаган. Қолаверса рақсга хам тушган. Бу унинг хурсанчилигидан даракдир. Забур саноларининг кўпида худовандни олқишлашимиз тўғрисида гапирилади. Сабаб У шу олқишга лойиқдир. Забур саноларидан бир юз эллигинчи санони бир ўқиб кўринг-а.\nҚандай ачойиб сўзлар ёзилган келинг шу оятларнинг айримларини сизларнинг эътиборингизга хавола қиламиз. “ Бурғу овози билан Уни мадх қилинг! Чанг ва ғижжак ила Уни мадх қилинг”. Қандай ажойиб сўзлар. Хурматли тингловчилар нима деб ўйлайсиз айнан миллий жамоатларнинг Худони олқишлаши қандай тартибда бўлиши керак? Кимдир албатта хаммада нима бўлса хўдди шундай деб айтиши мумкин. Кимдир роял ёки гитара деб айтиши хам мумкин. Бу хар кимнинг ўз хохиш иродаси. Лекин биз айнан шу мавзу орқали бошқаларнинг фикридан улароқ сал бошқача фикир билдириш ниятимиз бор эди. Доира асбобини қайсидир бошқа халқларда учратганмисиз? Рубобничи? Тамбур ғипжжай бу мўсиқа асбобларини қўйиб турайлик.\nШахсан мен шундай ўйлайман ва шу фикримни бошқаларга мажбурий ўтқазиш ниятим хам йўқ. Айтмоқчиманки хар бир халқ ўзида бор асбоб билан Худони олқишлашга нима етсин. Масалан гитара ўрнига рўбоб, сентизатор ўрнида ғижжай ўйлаймизки ушбу мўсиқа асбобларининг ноласи кўплаб инсонларни йиғлатиб юборади. Хар бир халқ ўзида бор нарсасини бошқаларга кўрсатишга хақлидир. Бизда бор мўсиқа асбоблари бошқаларда йўқдир. Хурматли тингловчилар келинг биргаликда хамма нарсакни миллий бўлиши учун бир харакат қилиб кўрайлик. Худовандни ўзимизда бор бўлган мусиқа асбоблари билан олқишлайлик. Худога доимо шон шарафлар бўлсин. Фикримиз сўнгида шуни айтиб ўтишни лозим деб топдик Худовандни қандай мўсиқа асбоби билан олқишлашимизни фарқи бўлмаса керак. Лекин барибир миллийликка нима етсин. Хайр саломат бўлинглар.\nХудо ва инсон донолиги


Тошкентда Марказий ва Жанубий Осиё мамлакатлари бош штаблари бошлиқлари анжуман ўтказди\n16 август 2020, Тошкент вақти: 01:29\nАнжуман пайтида олинган сурат. Фото Мудофаа вазирлиги сайтидан олинди.\nТошкентда 21 февраль куни Марказий ва Жанубий Осиё мамлакатлари бош штаблари бошлиқларининг конференцияси ўтказилди.\n“Hyatt Regency Tashkent” меҳмонхонасида бўлиб ўтган тадбир аввалида анжуман иштирокчилари Мотамсаро она ҳайкали пойига гулчамбар қўйди ва Иккинчи жаҳон урушида ҳалок бўлганларни хотирлади.\nАнжуманда Ўзбекистон, Қозоғистон, Покистон, Туркманистон, Тожикистон ва Афғонистон Қуролли Кучлари Бош штаблари бошлиқлари, Қирғизистон Қуролли Кучлари Бош штаби бошлиғининг биринчи ўринбосари, АҚШ Қуролли Кучлари Марказий қўмондонлиги қўмондони иштирок этди.\nУчрашувда хавфсизликни таъминлаш, кўп томонлама ҳарбий ҳамкорлик, Афғонистондаги вазиятни барқарорлаштириш каби масалалар муҳокама қилинди.\nЎзбекистонда президентнинг куëви номидан тарқатилган Хитой дориси рўйхатга киритилди\n26 июль куни Яккакураш спорт турининг аралаш тури бўйича жаҳон чемпиони Мурод Хонтўраев “Lianhua” дориларини Ўзбекистон аралаш жанг санъатлари ассосиацияси президенти Отабек Умаров номидан Зангиота туманидаги махсус шифохонасига топширган.\nЎзбекистонга соддалаштирилган тартибда хориждан импорт қилиналиган дори-дармон ва тиббий ускуналар рўйхати янгиланди.\n"Газета.уз" нашрига кўра, ҳукумат умифеновир, рибавирин, ритонавир, анаферон, интерферон ва бошқа воситаларни рўйхатдан ўчирган.\n28та дори воситаси, жумладан "коронавирусга қарши самарали дори" дея Хитойдан Ўзбекистонга олиб келиб тарқатилаётган “Lianhua Qingwen Jiaonang” эса рўйхатга киритилган.\n“Lianhua Qingwen Jiaonang”нинг катта партияси президентнинг кенжа куëви Отабек Умаров номидан Тошкент вилояти Зангиота туманида барпо этилган кўп тармоқли махсус шифохонага топширилганди.\nЎзбекистон Фармакология қўмитаси расмийлари бу дорининг ҳукумат реестрида рўйхатга олинмаганини Озодликка айтишганди.\nЕнгил шамоллаш, йўталга қарши “Lianhua" дориси Хитойда Yiling Pharmaceutical ширкати тарафидан 2002 йилда ишлаб чиқилган бўлиб, дастлаб атипик пневмония эпидемияси (SARS) тарқалган пайтда беморларга тавсия этилган эди.\nАйни дори Хитойда коронавируснинг енгил турига чалинганларга ҳам тавсия этилгани маълум.\nЎзбекистонда малдаги тартиб бўйича муайян янги дори воситаларини мамлакатга олиб келиш ва реализация қилиш турли мураккаб келишув-синов жараёнларини талаб қилади.\nМарт ойидан пандемия шароитида Ўзбекистонга дориларни четдан соддалаштирилган тартибда олиб келиш йўлга қўйилди. Соддалаштирилган тартибда олиб келинган дорилар ва тиббий ускуналар ҳам ҳукумат реестрида рўйхатга олинади.\nТалабаларга контракт пулини тўлашда олийгоҳлар 10 фоизлик чегирма берадиган бўлди\nКонтракт пуллари ўзгаришсиз қолгани тармоқда норозиликка сабаб бўлганди.\nЎзбекистон олийгоҳларида кундузги таълим шаклида ўқиётган барча талабаларга контракт тўлови бўйича 10 фоиз чегирма берилади.\nБу ҳақда Ўзбекистон Олий ва ўрта махсус таълим вазирлиги ҳамда Молия вазирлиги баёнот берди.\nВазирликларга кўра, коронавирус пандемияси шароитида оғир аҳволда қолган талабаларни қўллаш мақсадида шундай енгиллик берилади.\nБундан ташқари етим, ногирон бўлган талабаларга ҳамда ижтимоий ҳимояга муҳтож, "темир дафтар" рўйхатидаги оилалар фарзандлари бўлган талабаларга контракт тўловларини қоплаш учун манзилли моддий ёрдамлар берилиши кўзда тутилмоқда.\nОлийгоҳлар ҳисобидан талабаларнинг ижтимоий ҳолатидан келиб чиқиб, 4 миллион сўмгача ёрдамлар берилиши мумкин.\n2-курс ва ундан юқори босқич талабалари учун янги ўқув йили 2 сентябрдан, масофавий шаклда бошланади.\nШу кундан ўқишга кириш бўйича тест синовлари ҳам бошланиб, ўқишга қабул қилинган 1-курс талабалари учун дарслар 1 октябрдан ё анъанавий, ё масофавий тарзда бошланиши режалаштирилган.\n2020-2021 ўқув йилида Ўзбекистон олийгоҳларида контракт миқдори ўзгартирилмаслиги эълон қилинганидан сўнг¸ ижтимоий тармоқларда талабалар ўз норозилигини ифодалашга киришганди.\nТелеграм тармоғида очилган ўнлаб гуруҳга қўшилган талабалар пандемия шароитида минглаб оила дуч келаётган молиявий муаммолар сабаб контракт тўлови арзонлаштирилишини талаб қилганди.\nАҚШ Давлат департаменти Бишкек ва Тошкент ҳукуматларини Бобомурод Абдуллаевни озод этишга чақирди\nЎзбек журналисти Бобомурод Абдуллаев.\nАҚШ Давлат Департаменти Ўзбекистон ва Қирғизистон ҳукуматларини Бишкекда ушланган журналист Бобомурод Абдуллаевни озод этишга чақирди.\nДавлат Департаментининг Жанубий ва Марказий Осиё бўйича бюроси ўз баёнотида Тошкент ва Бишкек ҳукуматларига сўз ва ҳаракатланиш эркинлиги тамал эркинликлар эканини эслатди.\nБюронинг Твиттер саҳифасидаги баёнотида: "Сўз ва ҳаракат эркинлиги ҳар қандай амал қилувчи демократия учун тамал ҳуқуқлардир. Биз Ўзбекистон ва Қирғизистон ҳукуматларини ўз мажбуриятларига амал қилиш ва яқинда Бишкекда ушланган журналист Бобомурод Абдуллаевнинг бу борадаги ҳуқуқларини ҳимоя қилишга чақирамиз", дея таъкидланган.\nБундан аввал Қўшма Штатларнинг Ўзбекистондаги элчиси Дэниел Розенблюм ҳам Твиттер саҳифасида Бобомурод Абдуллаевни озод қилишга чақирганди.\n10 август куни Бишкекнинг Первомайский тумани суди Қирғизистон тергов ҳибсхонасида сақланаётган Aбдуллаевни эҳтиёт чораси сифатида 8 сентбярга қадар ҳибсда қолдириш ҳақида қарор чиқарган.\nСуд биносига қўлида кишан билан олиб келинган Бобомурод Абдуллаев журналистларга Ўзбекистон ҳуқуқ-тартибот идоралари уни интернетда "Қора мерган" тахаллуси билан мақолалар эълон қилаётган аккаунтга алоқадорликда айблаётганини айтганди.\nАммо, Абдуллаев ўзининг "Қора мерган"га алоқаси йўқлигини таъкидлаб келади.\nБобомурод Абдуллаев 2016 йилнинг сентябрь ойида "Усмон Ҳақназаров" тахаллуси билан давлат ва унинг раҳбариятига қарши мақолалар ёзишда айбланиб, Тошкентда қамоққа олинган.\n2017 йил май ойида ўтган маҳкамада прокурор Абдуллаевга беш йил қамоқ жазоси сўраганига қарамай ҳакам уни суд залидан озод этганди.\nЎзбекистонда мактаблар қачон очилиши ҳозирча номаълум\nВазирлик ҳам мактаблар қачон очилишидан хабардор эмас.\nҲалқ таълими вазирлиги ижтиомий тармоқларда мактаблар қачон очилиши маълум бўлгани ҳақида тарқатилган турли хабарларни инкор қилди.\nИжтимоий тармоқларда тарқалган хабарларнинг айримларида “1—4 ва 11-синфлар 2 сентябрдан, 3—7 ва 9-синфлар 20 октябрдан, 5—8 ва 10-синфлар 5 ноябрдан мактабга бориши”, айримларида эса “10 сентябргача мактаблар очилишига кўрсатма берилгани” ҳақида айтилади.\nХалқ таълими вазирлиги ахборот хизмати раҳбари Лайло Рустамова “Кун уз”га бу хабарлар асоссиз эканини билдирди.\n“Мактаблар қачон очилиши ҳақида якуний қарор махсус комиссия томонидан чиқарилади. Комиссия қарори яқин орада чиқиши керак. Вазирлик ҳам мактаблар қачон очилишидан хабардор эмас. Лекин ўқув йилини бошлаш бўйича ҳозир 3 та сценарий устида иш олиб борилмоқда”, – деб айтган вазирлик расмийси.\n1-сценарийга кўра, пандемия ҳолати барқарорлашиб, мактаблар одатий тартибда ўз фаолиятини бошлайди.\n2-сценарийга кўра, Соғлиқни сақлаш вазирлигининг Ўзбекистонда болаларда вирус кечиши бўйича хулосаси ижобий бўлмаган тақдирда таълим онлайн тартибда давом эттирилиши мумкин.\n3-сценарий гибрид сценарий бўлиб, мактаблар очилади. Мактаблар ҳам синф тизимига ўтказилади. Фақат маълум бир ҳудуд, мактаб ҳолатидан келиб чиқиб, ўқувчиларнинг онлайн дарсларда ёки мактабдаги дарсларда билим олиши давом эттирилади.\nПрезидентнинг кенжа куёви Отабек Умаров Триатлон ва ММА федерацияси раҳбарлигидан истеъфо берди\nОтабек Умаров президент хавфсизлик хизмати раҳбарининг биринчи ўринбосари лавозимида ҳам ишлаб келади.\nПрезидент Шавкат Мирзиёевнинг кенжа куёви Отабек Умаров триатлон федерацияси ва Аралаш жанг санъати ассоциацияси - ММА президенти лавозимларидан истеъфо берди.\nЎзбекистон Миллий олимпия қўмитасининг билдиришича, 14 август куни мазкур федерациялар қўшма йиғилишида Отабек Умаровнинг ўз ваколатларини муддатидан аввал тугатиш тўғрисидаги аризаси қаноатлантирилди.\n“Мамлакатимиз, бутун халқимиз дунёни ларзага келтирган куч билан тўқнаш келди. Кўриниб турибдики, мавжуд қийинчиликларни енгиш учун ҳар биримиздан катта куч ва ғайрат талаб қилинади. Бундай вазиятда мен давлат хизматини бажариш, жамоат хавфсизлигини таъминлаш билан боғлиқ вазифалар мутлақо янги ҳарактерга эга ва мисли кўрилмаган жавобгарлик даражасига кўтарилганини биламан. Бу менга спорт ташкилотларидаги лавозимимни тарк этишдан бошқа имконият қолдирмайди”, -деб изоҳлаган ўз қарорини Отабек Умаров.\nУ 2019 йилнинг март ойидан Триатлон федерацияси, 2019 йил ноябрь ойидан Ўзбекистон Аралаш жанг санъатлари ассоциацияси президенти лавозимини эгалаб келаётган эди.\nАйни пайтда Отабек Умаров ММАнинг Марказий Осиё конфедерацияси раҳбари лавозимидаги фаолиятини давом эттиради.\nЎзбекистон президенти Шавкат Мирзиёевнинг кенжа куёви бўлган Отабек Умаров, бир вақтнинг ўзида, Президент хавфсизлик хизмати раҳбари биринчи ўринбосари лавозимида ҳам ишлаб келади.\nБир суткада 7 киши коронавирусдан вафот этди\nКоронавирусдан ўлим ҳолатларининг 143таси Тошкент шаҳрида рўйхатга олинди.\nЎзбекистонда сўнги бир суткада расман 7 киши коронавирусдан вафот этди. Соғлиқни сақлаш вазирлигининг билдиришича, 13 август куни Тошкент шаҳрида 4 нафар, Тошкент вилояти 1 нафар, жами 5 нафар бемор вафот этган.\nВазирликнинг 14 август куни эрталаб берган хабарида Шайхонтоҳур туманида яшаган 71 ёшли М.О. (эркак) ҳамда Яккасарой туманида яшаган 51 ёшли У.П. (эркак), жами 2 нафар бемор вафот этгани қайд этилди.\nБу билан шу кунгача Ўзбекистонда коронавирусдан вафот этганлар сони 218 кишига етди. Коронавирусдан ўлим ҳолатларининг 143таси Тошкент шаҳрида рўйхатга олинди.\nСоғлиқни сақлаш вазирлиги 14 август соат 10:00 ҳолатига кўра, коронавирусга чалинганлар сони 33 минг 561 кишига етганини билдирди. Беморлардан 27 213 нафари соғайган.\nҲозирда касалхоналарда 6 130 нафар бемор даволанмоқда. Улардан 1 340 нафари оғир, 400 нафари эса ўта оғир аҳволда.\nБМТ ижтимоий ҳимояга мухтож ўзбекистонликларга кўмак кўрсатиш дастурини бошлади\nДастур диорасида ишсиз ёшлар ва аёллар қўллаб-қувватланади.\nCOVID-19 оқибатида юзага келган инқирозга қарши кураш доирасида БМТнинг Ўзбекистондаги муассасалари аҳолининг ижтимоий ҳимояга ўта муҳтож қатламларига бюджети бир миллион АҚШ долларига тенг бўлган қўшма дастурни амалга оширади.\nТашкилотнинг Ўзбекистондаги ваколатхонаси тарқатган расмий баёнотда билдирилишича, Бирлашган Миллатлар Ташкилоти Тараққиёт дастури (БМТТД) раҳбарлиги остида амалга ошириладиган қўшма дастурда БМТ Болалар жамғармаси (ЮНИСЕФ), БМТ Аҳолишунослик жамғармаси (ЮНФПА), Халқаро миграция ташкилоти иштирок этади.\nЎзбекистон томонидан эса дастурни амалга оширишда Олий Мажлиси Сенати ҳузуридаги Гендер тенгликни таъминлаш масалалари бўйича комиссия ҳамда иқтисодий тараққиёт ва камбағалликни қисқартириш, маҳалла ва оилани қўллаб-қувватлаш, молия, бандлик ва меҳнат муносабатлари, халқ таълими, ички ишлар вазирликлари ҳамда фуқаролик жамияти ташкилотлари қатнашади.\nҚўшма дастур доирасида “норасмий секторнинг ишсиз қолган меҳнаткашлари, айниқса, ёшлар ва аёллар, шу жумладан, имконияти чекланган аёллар ҳамда аёл раҳбарлик қилаётган оилаларга техник ва моддий қўллаб-қувватланади”.\nБундан ташқари қуролли можаро ҳудудларидан қайтариб келинган оилалар ҳамда ихтисослаштирилган ўқув-тарбия муассасаларидан қайтган болаларга ҳуқуқий ва психологик ёрдам кўрсатилади.\nБошпана бериш, "қайноқ линиялар"ни ишга тушириш ҳамда ахборот-тарғибот тадбирларини фаол амалга ошириш орқали хотин-қизлар ва гендер зўравонлиги қурбонларини инклюзив тарзда ҳуқуқий, ижтимоий-руҳий ва тўғридан-тўғри қўллаб-қувватланади.\nХориждан қайтган ва ҳимояга муҳтож бўлган меҳнат муҳожирлари ва уларнинг оила аъзоларига ижтимоий-иқтисодий, психологик ва ҳуқуқий жиҳатдан ёрдам берилади.\nФизикадаги янги илмий йўналиш асосчиси бўлган академик Тельман Ражабов вафот этди\nТельман Ражабов 1935 йил 15 августда Самарқанд шаҳрида туғилди.\nЎзбекистон Фанлар академиясининг академиги Тельман Ражабов шу йил 12 августда 85 ёшида вафот этди. Президент Шавкат Мирзиёев Тельман Ражабовнинг вафоти муносабати билан ҳамдардлик билдирди.\nМатериалшунослик физикаси, илмий асбобсозлик ва микроэлектронлар техникаси соҳасидаги таниқли олим бўлган Тельман Ражабов 1935 йил 15 августда Самарқанд шаҳрида туғилди.\n1959 йили Н.Бауман номидаги Москва техника университетини тугатиб, кейинчалик мазкур университет аспирантурасида таҳсил олди.\n1966 йили номзодлик, 1980 йили докторлик диссертациясини ҳимоя қилди. Илм-фан соҳасидаги кўп йиллик хизматлари учун 1995 йилда Ўзбекистон Республикаси Фанлар академиясининг ҳақиқий аъзоси этиб сайланди.\n“Тельман Ражабов мамлакатимизда физикавий материалшунослик ва микроэлектроникани илмий асбобсозликда қўллаш илмий йўналишининг асосчиси сифатида танилди. Ушбу соҳанинг долзарб илмий ва амалий масалаларига бағишланган кўплаб мақола ва тадқиқотлари, монография ва рисолалари юртимиз ва чет эл илмий жамоатчилигининг эътирофига сазовор бўлди”, -дейилади президент расмий сайтида эълон қилинган ҳамдардлик матнида.\nАкадемик Т.Ражабов “Меҳнат шуҳрати” ордени билан мукофотланган эди.\nЎзбекистон, АҚШ ва Афғонистон хавфсизлик масаласини муҳокама қилди\nЙиғилишда COVID-19 оқибатларини бартараф этиш масаласи муҳокама этилди.\nЎзбекистон-АҚШ-Афғонистон уч томонлама ҳамкорлик шаклининг 12 августда бўлиб ўтан Хавфсизлик бўйича қуйи қўмитаси биринчи йиғилишида COVID-19 оқибатларини бартараф этиш, терроризм ва наркотрафикка қарши курашишда ҳамкорликни кенгайтириш масалалари муҳлкама қилинди.\nЎзбекистон Ташқи ишлар вазирлигининг хабар беришича, йиғилиш видеоалоқа воситасида ўтказилган.\nУч томонлама ҳамкорлик йиғилишида томонлар коронавирус инфекциясининг минтақавий ва глобал хавфсизликка таъсирини муҳокама қилган.\nБундан ташқари, аёллар ва қизларнинг ҳуқуқ ва манфаатларини таъминлаш соҳасидаги алоқаларни мустаҳкамлаш, аёлларга нисбатан зўравонликларнинг олдини олиш ҳамда хотин-қизларнинг сифатли таълим олиши борасидаги муаммоларни ҳал қилиш механизмлари муҳокама қилинган.\nЎзбекистон—АҚШ—Афғонистон уч томонлама ҳамкорлик шаклининг биринчи йиғилиши май ойи охирларида видеоконференция шаклида ўтказилган эди.\nБиринчи йиғилишда COVID-19 пандемияси муносабати билан Афғонистонга кўмак кўрсатиш масаласи муҳокама қилинган.\nБеш ёшли қизини ўлдирган ота-онага ҳукм ўқилди. Она қизини ўлдирганини тан олмади\nМаҳаллий матбуотнинг 13 август куни хабар беришича, Тошкентда 5 ёшли қизини уриб ўлдирган она ва унга жасадни дала ҳовли ўчоғида ёқиб ташлашга ва кейин жасад қолдиқларини Чирчиқ дарёсига улоқтиришга кўмаклашган ўгай отага нисбатан суд ҳукми ўқилди.\nХабарда айтилишича, 2019 йил 24 октябрь куни она иккинчи турмушидан бўлган 1,5 ёшли боласининг бошини ҳожатхона сувига солиб азоблаган. Буни унинг биринчи турмушидан бўлган 5 ёшли қизи қўриб қолган.\nБундан “жаҳли чиққан она бор кучи билан болани муштлаб уриб, оғир тан жароҳатлари етказган”. Қизалоқ ўша куни соат 17:00 ларда вафот этган.\nБундан қўрқиб кетган “она” шаърий никоҳидаги эрини кўмакка чақирган ва улар жасадни эртаси куни соат 05:00 лар атрофида Бўстонлиқ туманидаги дала ҳовлига келиб ўчоқда ёққан.\nЖасад охиригача ёнмагач, мурда қолдиқларини йўқотиш учун уни Чирчиқ дарёсига оқизиб юборишган.\nОрадан 10 кун ўтиб эса, набирасини йўқлаган бувисига қизалоқ йўқолиб қолганини айтишган.\nБуви милицияга ариза ёзган. Орадан 10 ой ўтиб Жиноят ишлари бўйича Тошкент шаҳар судида жиноятчи эр-хотинга нисбатан ҳукм ўқилди.\nСуд ҳукмига кўра, аёлга 13 йилга озодликдан маҳрум қилиш жазоси тайинланди. Унинг эри эса 5 йил муддатга озодликдан маҳрум қилинган.\nСудда она ўз айбини тан олмаган. 5 ёшли қизалоқнинг мурда суяклари аёлнинг онасига дафн этиш учун берилган.\nТошкент шаҳрида коронавирусдан шу кунгача 140 киши вафот этди\nЎзбекистон бўйича коронавирусдан расман 215 киши вафот этди.\nСоғлиқни сақлаш вазирлигининг 13 август соат 17:00да билдиришича, ярим кун давомида Тошкент шаҳар Олмазор туманида яшаган 59 ёшли Х.А. (аёл) ҳамда Юнусобод туманида яшаган 62 ёшли Н.И. (аёл) коронавирусдан вафот этди.\nБу билан Тошкент шаҳрида коронавирусдан вафот этганлар сони расман 140 кишини, Ўзбекистон бўйича эса 215 кишини ташкил қилди.\nВазирлик 13 август соат 10:00да Шайхонтоҳур туманида яшаган 63 ёшли Д.А. (аёл) ҳамда Тошкент вилояти Зангиота туманида яшаган 66 ёшли Х.Э. (аёл) коронавирусдан вафот этганини билдирган эди.\nЎзбекистонда коронавирус инфекцияси қайд этилганлар сони, 13 август соат 17:00 ҳолатига кўра, 33 093 нафарни ташкил этмоқда.\nТузалган беморлар сони 26 270 нафарга етди. Касалхоналарда 6 608 нафар бемор даволанмоқда.\nЖурналист Бобомурод Абдуллаев 9 августда Бишкекда қўлга олинган эди.\nЖурналистлар ҳуқуқларини ҳимоя қилувчи “Чегарасиз мухбирлар” халқаро ташкилоти (RSF) қирғиз расмийларини ўзбекистонлик журналист ва RSF тадқиқотчиси Бобомурод Абдуллаевни зудлик билан озод қилишга чақирди.\nХалқаро ташкилот баёнотига кўра, “Чегарасиз мухбирлар” Бобомурод Абдуллаевни Германияга олиб кетиш ҳаракатида бўлган пайтда ўзбек журналисти Қирғизистон хавфсизлик кучлари томонидан расмий Тошкент сўровига биноан қўлга олинган.\nБ. Абдуллаев RSF ошиғич кўмак дастури стипендианти бўлиб ҳисобланади ва унинг ҳибсга олиниши ўзбекистонлик журналистнинг Германияга кетиб, режалаб қўйилган ўқишини давом эттиришига монеълик қилган.\n“Бобомурод Абдуллаев гўё “Қора мерган” тахаллуси остида ўзбек расмийлари ҳақида танқидий мақолалар ёзгани учун ҳибсга олинибди, у бу иддаони рад қилмоқда. Биз Қирғизистон расмийларини уни зудлик билан озод қилиб, хавф-хатарсиз Германияга етиб олишига имкон беришга чақирамиз. Уни ҳеч бир вазиятда Ўзбекистонга экстрадиция қилиб бўлмайди, чунки у ерда журналист учун қамоқ ва қийноқлар таҳдиди мавжуд”, - деди “Чегарасиз мухбирлар” халқаро ташкилоти вакили Михаэль Редиске.\nТашкилот вакилларига кўра, Б. Абдуллаев Ўзбекистонни 2019 йилнинг ноябрь ойида тарк этган ва Берлинда RSFнинг ошиғич кўмак дастури доирасида уч ой ўқиган.\nКейин у Бишкекда жойлашган Марказий Осиёдаги Америка университетида ўқий бошлаган ва коронавирус пандемияси туфайли Қирғизистондан кета олмаган.\nRSF ошиғич кўмак дастури унинг Германияга муваффақият билан қайтишида ёрдам беришга уринганига қарамай, у 9 август куни Бишкекда қўлга олинган.\n10 август куни Қирғизистон пойтахтидаги Биринчи май туман суди Бобомурод Абдуллаевни 8 сентябргача ҳибсда сақлаш бўйича қарор чиқарган.\nСуд қарорига кўра, журналист бу муддат ичида Миллий хавфсизлик давлат қўмитасинининг тергов ҳибсхонасида сақланади.\n10 августдаги суд олдидан Бобомурод Абдуллаев қирғизистонлик журналистларга ўзбек расмийлари томонидан “Қора мерган” тахаллуси билан ёзаётган шахс сифатида гумонланаётганини айтган, бироқ ўзининг бу тахаллус билан мақолалар ёзганини қатъиян рад этган.\nАйни пайтда “Қора мерган”нинг Телеграм тармоғидаги аккаунти Б. Абдуллаев қўлга олинганидан кейин ҳам фаолият кўрсатишда давом этмоқда.\nБобомурод Абдуллаев аввал ҳам YouTube видеопорталидаги ўз каналида айрим блогер ва ёзувчилар уни “Қора мерган” тахаллуси билан ёзаётган киши ўлароқ гумон қилаётганларини, бироқ ўзининг у одам эмаслигини таъкидлаб, чиқиш қилганди.\nҚайд этилишича, журналист Б. Абдуллаев Ўзбекистон Жиноят кодексининг 158-моддаси (“Ўзбекистон Республикаси президентига тажовуз қилиш”) ва 159-моддасида (“Ўзбекистон Республикасининг конституциявий тузумига тажовуз қилиш”) кўзда тутилган жиноятларни содир этганликда гумонланмоқда.\nАввалроқ Amnesty International, Association for Human Rights in Central Asia (AHRCA), Civil Rights Defenders, International Partnership for Human Rights (IPHR), Freedom House, Freedom Now ва Norwegian Helsinki Committee (NHC) каби нуфузли ташкилотлар қўшма баëнот тарқатиб, Б. Абдуллаевга қўйилаëтган айбларнинг “уюштирилган”и¸ у Ўзбекистонга экстрадиция қилинган тақдирда уни қийноқ ва 20 йилгача қамоқ жазоси кутаëтганини билдирган эдилар.\nБундан ташқари, қароргоҳи Нью-Йоркда жойлашган Журналистларни ҳимоя қилиш қўмитаси (Committee to Protect Journalists) ҳам Бишкек ҳукуматини Ўзбекистон хавфсизлик кучлари қўлида бундан олдин ҳам қийноққа солинган мустақил журналистни Ўзбекистонга бериб юбориш оқибатларидан огоҳлантирган.\nКоронавирус инфекциясига чалинган 25 659 нафар бемор тузалди.\nЎзбекистонда коронавирус инфекцияси қайд этилганлар сони, 13 август соат 10:00 ҳолатига кўра, яна 183 кишига кўпайди ва 32 837 нафарни ташкил этмоқда.\n“Янги касалланиш ҳолатларининг 113 нафари Тошкент шаҳрида, 31 нафари Самарқанд вилоятида, 11 нафари Наманган вилоятида, яна 11 нафари Сирдарё вилоятида, 9 нафари Қашқадарё вилоятида ҳамда 8 нафари Тошкент вилоятида тана ҳарорати кўтарилганлиги сабабли профилактика мақсадида ҳамда коронавирусга чалинган беморлар билан мулоқотда бўлганлиги сабабли намуна олинган фуқаролар орасида аниқланган”, -дейилади Соғлиқни сақлаш вазирлиги баёнотида.\nШу билан бирга, коронавирусга чалинган Шайхонтоҳур туманида яшаган 63 ёшли Д.А. (аёл) ҳамда Зангиота туманида яшаган 66 ёшли Х.Э. (аёл) бемор вафот этди.\nБу билан Ўзбекистонда коронавирусдан ўлганлар сони 213 кишига етди.\nАйни пайтда коронавирус инфекциясига чалинган 25 659 нафар бемор тузалди ва соғайиш даражаси 78 фоизни ташкил этди.\nҲозирда касалхоналарда 6 965 нафар бемор қолмоқда. Улардан 1 375 нафари оғир, 410 нафари эса ўта оғир аҳволда.\nКоронавирус пандемияси муносабати билан диний ташкилотлар фаолияти вақтинча тўхтатилган эди.\nЎзбекистонда 17 августдан бошлаб диний ташкилотлар, жумладан, масжидлар фаолиятига рухсат берилади. Бу ҳақда Республика махсус комиссиясининг 12 августдаги қарорида қайд этилди.\nҚарорда айтилишича, диний ташкилотлар ҳар куни дезинфекция ишларини амалга ошириш ҳамда қатъий ижтимоий масофани сақлаш чекловларига риоя этилишини таъминлаган ҳолда ишлаши мумкин.\nАммо қарор билан диний ташкилотларда жума ва шанба-якшанбалик диний хизматларни вақтинчалик амалга оширмаслик талаб этилади.\nКоронавирус пандемияси муносабати билан диний ташкилотлар, жумладан, масжидлар фаолияти вақтинча тўхтатилган эди.\n12 август куни Ўзбекистонла 671 ҳолатда касаллик қайд этилган.\n12 август куни кун давомида Тошкент шаҳрида яна беш бемор коронавирус оқибатида вафот этди.\nСоғлиқни сақлаш вазирлигининиг билдиришича, бу билан Ўзбекистонда вафот этганлар сони 211 кишига етди. Уларнинг 137 нафари Тошкентда даволанаётган беморлардир.\nКоронавирусдан ўлим ҳолатлари юзасидан эса иккинчи ўринда Тошкент вилояти турибди. Вилоятда шу кунгача 23 киши вафот этган.\nВазирликнинг билдиришича, 12 август куни Ўзбекистонла 671 ҳолатда касаллик қайд этилган.\nБош прокуратура Бобомурод Абдуллаев қўлга олинганидан беш кун ўтиб расмий маълумот берди.\nЎзбекистон Бош прокуратураси 13 август куни Қирғизистон ҳудудида Ўзбекистон Республикаси фуқароси Бобомурод Абдуллаевнинг ҳибсга олинганлиги юзасидан маълумот берди.\n“Ўзбекистон Республикасининг сўровига асосан, 22.01.1993 йилдаги “Фуқаролик, оилавий ва жиноий ишлар бўйича ҳуқуқий ёрдам ва ҳуқуқий муносабатлар тўғрисида”ги Минск Конвенциясига мувофиқ, Б.Абдуллаев Қирғизистон Республикаси ҳуқуқ-тартибот идоралари томонидан қўлга олинган. Ҳозирги кунда унинг Ўзбекистон Республикасига экстрадиция қилиниши масаласи ҳал қилинмоқда”,-дейилади расмий билдирувда.\nБобомурод Абдуллаев қўлга олинганидан беш кун ўтиб тарқатилган бу расмий хабарда журналистга қандай айблар қўйилаётгани ёки қандай жиноятларда гумонланаётгани тўғрисида бирорта маълумот берилмаган.\nЖурналист Бобомурод Абдуллаев 9 август оқшомида Бишкекдаги кафелардан бирида Қирғизистон Миллий хавфсизлик давлат қўмитаси ходимлари томонидан қўлга олинган эди.\nБобомурод Абдуллаевнинг Бишкекда ҳибсга олингани хабари чиқиши ортидан бир гуруҳ нуфузли халқаро ташкилотлар қирғиз ҳукуматига мурожаат қилиб¸ уни зудлик билан озод этишни сўради.\nAmnesty International, Association for Human Rights in Central Asia (AHRCA), Civil Rights Defenders, International Partnership for Human Rights (IPHR), Freedom House, Freedom Now ва Norwegian Helsinki Committee (NHC) гуруҳларининг қўшма баëнотида Абдуллаевга қўйилаëтган айбларнинг “уюштирилан”и¸ у Ўзбекистонга экстрадиция қилинган тақдирда уни қийноқ ва 20 йилгача қамоқ жазоси кутаëтгани айтилган.\nАвиақатнов "Ан-2" самолёти ва "Ми-8" вертолёти воситасида амалга оширилади.\nФарғона шаҳри ва Сўх тумани ўртасида йўловчи ташувчи самолёт ва вертолётлар қатнайди. Бу ҳақда 12 август куни Фарғона вилояти Сўх туманига борган бош вазир Абдулла Арипов туман фаоллари билан бўлиб ўтган йиғилишда маълум қилди.\nАриповнинг билдиришича, Сўх туманидаги “Новобод” маҳалла фуқаролар йиғини ҳудудида бир ой ичида кичик аэропорт ташкил этилади. Бу ердан Humo Air авиакомпаниясининг “Ан-2” самолёти ҳамда Uzbekistan Helicopters компаниясига қарашли “Ми-8” вертолёти ҳар куни 2 марта Фарғонага ва Сўхга парвоз қилади.\n“Ан-2” самолёти 12 нафар йўловчи сиғимига, “Ми-8” вертолёти 16 нафардан 20 нафаргача йўловчи сиғимига эга. Йўловчилар 35—40 дақиқада Фарғонадан Сўхга ёки Сўхдан Фарғонага етиб олиш имкониятига эга бўлади.\nХабарда айтилишича, талабга қараб кейинчалик рейслар сони ҳам кўпайтирилади.\nЎзбекистонга қарашли Сўх тумани Қирғизистон ҳудудидаги эксклав бўлиб ҳисобланади.\n2013 йили қирғиз-ўзбек чегарасидаги можародан кейин Сўх-Риштон йўли ёпиб қўйилган. 2019 йилда бу йўл 2 кунга очилиб, кейин яна ёпилган.\nЖорий йилнинг май ойи охирида Ўзбекистоннинг Фарғона вилояти Сўх туманидаги Чашма қишлоғи ҳамда Қирғизистоннинг Боткен вилояти Қадамжой туманидаги Чечме қишлоғи аҳли ўртасида булоқ суви талашидан жанжал келиб чиққан эди.\nЎқотар қуроллар ишлатилган ва тошбўронлар бўлган можаро чоғида Ўзбекистон томонидан 187 киши, Қирғизистон тарафидан эса 25 киши ярадор бўлгани расман билдирилган.\n17 августдан ҳудудлар ўртасида автотранспорт қатнови тикланади.\nЎзбекистоннинг барча ҳудудларида 15 августдан автотранспорт воситаларининг кун давомида юриши, маҳаллий авиа ва темир йўл қатнови учун рухсат бериш керак. Бу ҳақда президент Шавкат Мирзиёев 12 августда ўтган видеоселектор йиғилишида кўрсатма берди.\nПрезидент матбуот хизматининг билдиришича, санаторийлар, меҳмонхоналар, музейлар, болалар оромгоҳлари, дала ҳовлилар ижараси, гўзаллик салонлари, сартарошхоналар, очиқ ҳавода хизмат кўрсатадиган умумий овқатланиш объектлари фаолияти ҳам тикланади.\nБелгиланган талабларга амал қилган ҳолда уйда 30 кишилик оилавий маросимлар ўтказиш мумкин бўлади.\n17 августдан ҳудудлар ўртасида автотранспорт қатнови, жамоат транспорти (метрополитендан ташқари) ва шаҳар атрофидаги автобуслар қатнови тикланиши белгиланди.\n20 августдан буюм ва қурилиш маҳсулотлари бозорлари, йирик савдо дўконлари, спорт заллари, фитнес клуб ва бассейнлар ишлай бошлайди.\nЙиғилишда Республика махсус комиссиясига ҳар бир фаолият тури бўйича қандай санитария талабларига амал қилиш зарурлигини аниқ белгилаш вазифаси қўйилди.\nРоссияда меҳнат қилаётган ўзбек мигрантларидан бири.\nРоссия Федерациясида меҳнат муҳожирлигида бўлган Ўзбекистон фуқароларини 2020 йил 1 сентябрга қадар касб-ҳунарга ва рус тилига ўқитиш ташкил этилади. Бу борада президент Шавкат Мирзиёев “Камбағал ва ишсиз аҳолини тадбиркорликка жалб қилиш, уларнинг меҳнат фаоллигини ошириш ва касб-ҳунарга ўқитишга қаратилган чора-тадбирлар тўғрисида”ги қарорида мутассадди ташкилотларга кўрсатма берди.\nҚарорга асосан, Ўзбекистон Бандлик ва меҳнат муносабатлари вазирлиги Ташқи ишлар вазирлиги билан ҳамкорликда уч ой муддатда Москва, Санкт-Петербург, Қозон, Екатеринбург, Новосибирск шаҳарларида ва бошқа ҳудудларда давлат ҳамда нодавлат таълим муассасалари ва марказлари билан таълим масканларини ташкил этиши шарт.\nБу таълим масканларида “мазкур ҳудудларда ишлаётган Ўзбекистон фуқароларини касб-ҳунарга ва хорижий тилга, айниқса кечки пайт (иш вақтидан кейин) ўқитишни ташкил этиш, шу жумладан ўқитиш учун жой, ўқув қўлланма ва ўқув қуроллари билан таъминлаш бўйича ўзаро келишувлар тузиш” қарорда белгилаб қўйилди.\nҚарорда таъкидланишича, бу ишни амалга оширишда мутасадди ташкилотлар Россия халқлар дўстлиги университети (РУДН), “Молодые профессионалы (Ворлдскиллс Россия) иттифоқи ҳамда “бошқа таълим ва касбий малакани баҳолаш муассасалари билан кенг ҳамкорлик ўрнатиши” лозим.\n“Ўзбекистон Республикаси фуқароларини Россия Федерациясида касб-ҳунарга ва рус тилига ўқитиш харажатларини Вазирлик ҳузуридаги Хорижда меҳнат фаолиятини амалга оширувчи фуқароларни қўллаб-қувватлаш ҳамда уларнинг ҳуқуқ ва манфаатларини ҳимоя қилиш жамғармаси маблағлари ҳисобидан қоплаш назарда тутилсин”, -дейилади қарорда.\nРеспублика аҳолисининг 12-15 фоизи ёки 4-5 миллион киши камбағаллик даражасида кун кечирмоқда.\nҲисоб-китобларга қараганда, Ўзбекистонда аҳолининг 12-15 фоизи ёки 4-5 миллион киши камбағаллик даражасида кун кечирмоқда. Бу ҳолат президентнинг “Камбағал ва ишсиз аҳолини тадбиркорликка жалб қилиш, уларнинг меҳнат фаоллигини ошириш ва касб-ҳунарга ўқитишга қаратилган чора-тадбирлар тўғрисида”ги қарорида эътироф этилди.\n“Республика аҳолисининг 12-15 фоизи ёки 4-5 миллион киши камбағаллик даражасида кун кечирмоқда. Иқтисодий фаол аҳолининг 9,0 фоизи ёки 1,4 миллионга яқин киши ишга муҳтож, аёллар ва ёшлар ўртасида ушбу кўрсаткич мос равишда 12,5 ва 14,9 фоизни ташкил қилмоқда. Аксарият камбағал ва ишсиз фуқароларнинг касбий малака даражаси ҳозирги меҳнат бозори талабларига тўғри келмайди”, - дейилади қарорда.\nШундан келиб чиққан ҳолда, қарорда камбағал ва ишсиз фуқароларни касб-ҳунарга ҳамда тадбиркорликка ўқитишга қаратилган умуммиллий тизим жорий этилиши назарда тутилган.\nБунинг учун Қоракалпоғистон Республикаси Нукус шаҳри, вилоятлар марказлари ва Тошкент шаҳрида жойлашган “Ишга марҳамат” мономарказлари ташкил этилади.\nБундан ташқари ишсиз ва банд бўлмаган аҳолини касб-ҳунарга ўқитиш марказлари фаолият юритади.\nТошкент шаҳрининг туманларида Олий ва ўрта махсус таълим вазирлиги ҳузуридаги ўрта махсус таълим муассасаларида ишсиз ёшлар, хотин-қизлар ҳамда ўз малакасини оширмоқчи бўлган фуқаролар учун ташкил этиладиган қисқа муддатли касб-ҳунарга ўқитиш курслари иш бошлайди.\nМаҳалла гузарларида, маҳалла ҳудудларидаги ўқув муассасалар, корхона ва ташкилотлар, ташаббускор тадбиркорлик субъектлари биноларида, бошқа бўш турган жойларда ишсиз ва банд бўлмаган аҳолини касб-ҳунарларга ўқитиш марказлари ҳузурида ташкил этилган маҳалла аҳолисини касб-ҳунарга ўқитиш масканлари ташкил этилади.\n“Уйга бормай касал қарадик, лекин тиббиёт бирлашмаси президент ваъда қилган маошни бермади”\nМинскда ҳалок бўлган намойишчининг дафн маросимида минглаб одам қатнашди\nНорозиликлар ортидан талабаларга контракт тўлови бўйича чегирма бериладиган бўлди\nСамДУ раҳбарияти талабалар контрактга оид норозилик ҳаракатига қўшилишининг олдини олишга уринмоқда (ВИДЕО)\nБухоро амиридан қолган нодир буюмларни 500 минг долларга сотаётган миллий гвардиячи қўлга олинди\nНима учун коронавирус фақат муайян органларга таъсир ўтказади?\nМиллиардер Усмоновнинг хайрия пуллари тез ёрдамчиларга тўлиқ етиб бормади (ВИДЕО)


Шанхайдаги янги "Диснейленд" икки ойдан камроқ вақт ичида 1 млндан кўпроқ одам қабул қилди\n09:51 / 12.08.2016\nХитойдаги энг катта кўнгилочар боғ – Шанхайдаги "Диснейленд" ўз ишини бошлаган икки ойдан камроқ вақт ичида 1 млндан кўпроқ одам қабул қилди. Бу ҳақда Хитой халқаро радиоси маълум қилди.\n"Биз 16 июнда очилганимиздан бери 1 млн дан кўпроқ одамни қабул қилдик. Улар биз кутгандан ҳам кўпроқ таассуротларга эга бўлишди", деб айтди The Walt Disney бош директори ва президенти Роберт Айгер. Унинг таъкидлашича, меҳмонхоналарнинг юкланганлиги 95 фоиз даражасида барқарор қолмоқда.\nБоғ шаҳарнинг Пудун туманида жойлашган ва 3,9 квадрат километр майдонни эгаллайди. У шунингдек қитъадаги Хитойда қурилган биринчи "Диснейленд" ҳисобланади. Боғга иш кунлари кириш чиптаси нархи 370 юанни (56 доллар) ташкил қилади, бироқ дам олиш кунлари унинг нархи 499 юангача (76 доллар) етади.\nАввалроқ боғ вакиллари унга фаолиятининг биринчи йили 12 млн киши келишини, келгусида эса бу рақам ҳар йили 3-5 млн га ошишини прогноз қилгандилар. Компанияда таъкидланишича, боғ йилига тахминан 4,4 млрд юан (667,9 млн доллар) фойда келтиради. Боғнинг Хитой сайёҳлик соҳасига келтирадиган иқтисодий самараси 35 млрд юан (5,3 млрд доллар) атрофида баҳоланмоқда.\nБоғ бир неча тематик ҳудудларга бўлинган: "Саргузаштлар ороли", "Орзу боғи", "Микки проспекти", "Келажак мамлакати", "Хазиналар Ғори" ва "Орзулар мамлакати". Боғ ташкилотчиларининг айтишича, бу ердаги Уйқудаги Гўзал қасри бундай иншоотлар орасида энг баланди ҳисобланади.\nБоғ хитойлик ва америкаликларнинг биргаликдаги лойиҳаси ҳисобланиб, у маҳаллий ва хорижий дизайнерларнинг ғоялари асосида яратилган. Лойиҳа муаллифлари Walt Disney компанияси ва унинг хитойлик ҳамкори Shanghai Shendi Group ҳисобланади. Улар боғнинг қурилишига биргаликда 5,5 млрд долларлик сармоя киритишган. Унда Walt Disney’нинг улуши 57 фоизни ташкил қилади, қолгани эса Хитой компаниясига тегишли.


Бош вазир нархларни сунъий оширганлар жиноий жавобгарликка тортилишини маълум қилди — Sof.uz\nЖАҲОН 6,111,682 2,712,194 369,392\nБугун Бош вазир Абдулла Арипов томонидан коронавирусга қарши кураш чора-тадбирлари хусусида брифинг бўлиб ўтди.\n«Коронавирусдан ваҳимага тушишга ҳеч қандай сабаб йўқ. Давлатимиз унга қарши туриш учун керакли чора-тадбирларни амалга оширган. Барча захиралар яратилган ва тиббиёт ходимлари шай ҳолатда. Пандемияга қарши кураш тажрибаси хорижнинг илғор давлатларидан ўрганилмоқда, деб ёзмоқда Xабар нашри.\nФуқароларимиз лозим бўлган барча озиқ-овқат ва тиббиёт воситалари билан таъминланади. Халқимизнинг бошига тушган синовдан фойдаланиб, нархни сунъий ошириб оладиган қўштирноқ ичидаги тадбиркорлар учраса, улар ҳатто жиноий жавобгарликка қадар тортилади», — деб айтиб ўтди Абдулла Арипов.\n29.05 12:32 3486\n28.05 17:36 2872\nКеча, 11:13 1813\n28.05 15:12 1739


Америка аскари тунда афғон қишлоғини ўққа тутди\nАҚШнинг исми ошкор қилинмаган аскари ярим тунда Алоказай қишлоғини оралаб, ухлаб ётган тинч аҳолидан камида 16 кишини отиб ўлдирди.\nАфғонистоннинг Қандаҳор вилоятида АҚШнинг бир аскари ҳарбий база ташқарисига чиқиб, тинч аҳоли вакилларини ўққа тутди ва камида 16 одамни ўлдирди.\nАфғонистон расмийларидан олинган хабарларга кўра, шанбадан якшанбага ўтар кечаси ярим тунда ҳарбий базадан чиқиб кетган ҳарбий база яқинидаги Алоказай қишлоғига кирган ва уйқуда ётган оилаларни ўққа тутган.\nАфғонистон Ички ишлар вазирлиги "бу отишмани ўта кескин тарзда қоралади" ва зудликда ўз текширувини ўтказишини айтди.\nҲодиса қурбонлари ҳақида ҳозирча бир неча хил маълумот берилмоқда.\nБугун кун аввалида расмий баёнот берган Қандаҳор вилояти ҳокимияти матбуот вакили Жавод Аҳмад Файсал ўлганлар ва жароҳатланганлар сони, тахминан, 15 га яқин экани ва ўлдирилганлар орасида аёллар, болалар борлигини айтди.\n- Бу ҳодиса юзасидан зудликда қўшма тергов бошланди. Вилоятдаги полиция, ҳокимлик ва халқаро қўшинлар ўз терговчиларини воқеа жойига жўнатди. Ҳозир улар бу аскар нега тинч аҳолини ўққа тутгани сабабларини ўрганмоқда, - деди Жавод Файсал.\nТушдан кейин Афғонистон Ички ишлар вазирлиги ўлдирилганлар сони 16 киши экани, 9 одам жароҳатлангани ҳақида баёнот тарқатди.\nБундан ташқари, AFP нинг воқеа жойига борган мухбири ҳам қишлоқда 16 одам, жумладан, аёллар ва болаларнинг жасадларини кўргани ҳақида хабар берди.\nНАТО раҳбарияти дарҳол ҳодиса юзасидан узр сўради ва жиноятни содир қилган аскар ҳибсга олинганини билдирди. Аммо қурбонлар ҳақида ҳеч қандай маълумот бермади.\nНорасмий хабарларга кўра, аскар қилмишидан сўнг базага қайтган ва раҳбариятига иқрорлигини айтиб, ўзи таслим бўлган.\nҲозирча бу жиноятнинг мотивлари ҳақида бирор маълумот йўқ.\nҒарб матбуотида берилган ва расман тасдиқланмаган хабарларга кўра, бунга аскарнинг “руҳий исканжага тушиб қолгани” сабаб бўлиши мумкин.\nЯкшанба куни эрталабдан бу қотилликдан даҳшатга тушган маҳаллий аҳоли норозилик билдириб, Қандаҳордаги ҳарбий база ёнига йиғилди.\nУлар орасида бўлган алоказайликлардан бирининг матбуотга айтишича, "АҚШ аскари учта уйга кирган ва хонадонда ухлаб ётганларни бир чеккадан ўққа тутган".\nУшбу қишлоқда яшайдиган Абдул Боқийга кўра, "ҳодиса содир бўлган кезда тун ярмидан ошиб қолган ва отишма овози аввал бир эшитилиб, кейин тўхтаб, уч бора такрорланган".\nАҚШнинг Кобулдаги элчихонаси сайёҳлар ва аҳоли вакилларини бундан буён Қандаҳорга бўладиган сафари чоғида имкон қадар эҳтиёт бўлишга чақирди. Элчихона эҳтимолича, бу ҳудудда аҳоли норозилигининг янги тўлқини бошланиши мумкин.\nШу кунларда НАТО ҳужумлари чоғида тинч аҳоли вакилларининг ўлдирилиши Афғонистон ва ғарб давлатлари муносабатларига катта совуқчилик солаётган асосий омиллардан бири бўлиб қолмоқда.\nБундан бир ҳафтагина муқаддам Бағром ҳарбий базасида хорижлик ҳарбийлар томонидан Қуръон нусхаларининг ёқиб юборилгани Афғонистон бўйлаб катта норозиликларга сабаб бўлган эди.\nМуқаддас Қуръон китоби нусхалари ёқилганига қарши Афғонистонда норозилик намойишлари авж олганидан кейин АҚШ-Афғонистон ўртасидаги музокаралар тўхтаб қолган эди.\nКейин АҚШ Президенти Барак Обама Афғонистондаги НАТО ҳарбий базаси ҳудудида Қуръон нусхалари ëқилгани учун Кобулга расман узр сўралган мактуб йўллади.\nАфғонистон Президенти Ҳамид Карзайга йўлланган мактубда мусулмонлар муқаддас китоби қасддан эмас, тасодиф туфайли ëндирилгани ва воқеа юзасидан бошланган тергов натижасида айбдорлар тегишли жазони олиши билдирилди.\nНамойишлар бир неча кун давом этди ва камида 30 одам нобуд бўлди.


Қовун етиштириш – Tadbirkor-Fermer\nЭкиш муддати ва схемаси. Марказий минтақада жойлашган вилоятларда қовуннинг эртаги навлари 15 апрелгача, ўртагиси 20 апрелдан 10 майгача, кечкиси 15 майдан 10 июнгача; жанубий вилоятларда эртаги навлар 10 апрелгача, ўртагиси 10–20 апрелда, кечкилари эса 10–20 июнда экилади. Шимолий минтақаларда эртаги қовунни 20 апрелгача, ўртагисини 25 апрелдан 10 майгача, кечкисини 20–30 майда тупроқ ҳарорати 14–15 °С га етганда экишга киришилади. Қатор оралари 210–280 см бўлган эгат олинади. Бундай эгатлар полиз экинлари палакларининг яхши таралишига имкон беради. Уруғлар 3–6 см чуқурликка экилади. Майда уруғли қовун экиш учун 1 сотихга 40 г, йирик уруғлиларини экиш учун 50 г уруғ сарфланади. Сепилгандан уруғлар хаскаш билан тупроққа аралаштирилади.\nКимёвий усулда 10 сотихга оққанот, шираларга қарши Моспилан 20% (25–30 мл), Сиперметрин 25% (30 мл) ва бошқа препаратлар қўлланилади. Қовун майса пашшаси ва қовун пашшасига қарши Атилла 5% эм.к. (200 мл), Суми-Алфа 5% эм.к. (300 г) препаратлари қўлланилади.


Шошилинч: Ўзбекистон собиқ Ички ишлар вазири ҳибсга олинди (ВИДЕО)\n12 апрел 2021, Тошкент вақти: 12:41\nҲибсга олинган Адҳам Аҳмадбоев\nОзодлик манбаси берган дастлабки маълумотга кўра, 56 яшар собиқ вазир шахсан мамлакат Бош прокурорининг буйруғи билан Бешёғоч яқинидаги квартирасидан қўлига кишан солиниб, ички ишлар вазирлиги ертўласига олиб кетилган.\n“Ички ишлар подвалига ёпишди. МВД ва Прокуратура ходимлари генпрокурорнинг буйруғи билан,” деди исми сир қолишини сўраган Ички ишлар вазирлиги юқори лавозимли мулозими.\nУнга кўра, терговчилар тез орада собиқ вазирни вақтинча қамоқда сақлаш тўғрисида судга сўровнома тайёрлашмоқда.\nОзодлик ҳозирда айблов тафсилотини ўрганаётир.\nШавкат Мирзиёев суд тизимидаги икки раҳбарни турғизиб, Адҳам Аҳмадбоев мисолида уларга кескин огоҳлантириш берганди.\n- Аҳмадбоевнинг ҳамма генералларини қайтиб олиб¸ қаерда юрипти биласан. Министр МВД! Сотқинлиги учун. Хиëнатчилиги учун! МВДни министри бунақа хиëнатчи бўлиб¸ бир-иккита тўдага қўшилгани учун ман уни виждоним қабул қилмади¸ Ўзбекистонни Ички ишлар вазири бўлиб туриб¸ погонни¸ иккита генералиниям тортиб олдим. Генерал-лейтенант эмиш!- деганди Шавкат Мирзиёев.\nАдҳам Аҳмадбоев Ўзбекистон милициясини 2013 йил декабридан 2017 йил январигача бошқарди.\nШавкат Мирзиёев президент этиб сайланишидан бир ой ўтиб Адҳамбоевни вазифасидан олиб, президентнинг ҳуқуқни муҳофаза қилувчи органлар ва назорат идоралари фаолиятини мувофиқлаштириш бўйича давлат маслаҳатчиси этиб тайинлади.\nОрадан яна уч ой ўтиб бу вазифадан ҳам бўшатилган генерал-лейтенант Ички ишлар вазирлиги академиясига оддий ўқитувчи этиб юборилди.\nЎзбекистон ИИВ академиясининг ўзини "ректор ëрдамчиси", дея таништирган мулозими Озодлик мухбири билан 26 декабрь кунги суҳбатда Адҳам Аҳмадбоевнинг пенсияга чиқарилганини айтган эди:\n- У киши пенсияга чиқарилди. Фақат шу маълумотни айта оламан сизга, - деди ИИВ академияси мулозими.\nАҳмадбоев билан яқин муносабатда бўлиб келган ҳукумат мулозимларидан бири 25 декабрь куни исми сир қолиш шарти билан Озодликка собиқ норасмий уй қамоғига олинганини билдирганди.\nЎзбекистон президенти Ислом Каримовнинг 2014 йил 22 август кунги фармони билан Адҳам Аҳмадбоевга генерал-лейтенант унвони берилган эди.\nРасмий маълумотларга кўра¸ 1984 йили ўз фаолиятини Тошкент шаҳар Шайхонтоҳур туманида оддий участка милиционери лавозимидан бошлаган Аҳмадбоев 1990-2000 йиллар оралиғида Тошкент вилоят ИИБ бошқармасида терговчи¸ 2000-2004 йиллар оралиғида айни бошқарма бошлиғи ўринбосари¸ 2004-2006 йилларда эса Ўзбекистон президенти девонида масъул ходим бўлиб ишлаган.\nОзодлик Аҳмадбоевнинг ҳибсга олиниши ва тергов тафсилотини ўрганишда давом этмоқда.\nБу ҳақда келгуси соатларда таниша оласиз.